Formació - CPF - 04 - Bàsics navegació | Cavallers del Cel - Comunitat Catalana de Simulació\nFormació CPF - 04 - Bàsics navegació\nStart date 2 Maig 2022\nEN CONSTRUCCIÓ -- EN CONSTRUCCIÓ -- EN CONSTRUCCIÓ\n- Radio navegació\nL'F-16C compte d'un sistema de pilot automàtic molt útil, que ens permet fer la majoria del vol sense estar pendents del control de l'aparell. Per això a l'esquerra del panell d'instruments tenim un petit panell per controlar el pilot automàtic.\nHDG SEL: L'avió gira cap al rumb (HDG) seleccionat a l'EHSI.\nATT HOLD: L'avió manté l'alabeig actual.\nSTRG SEL: L'avió vola cap al punt de ruta actiu (Steerpoint).\nALT HOLD: L'avió manté l'altitud baromètrica de vol.\nA/P OFF: Es desactiva el pilot automàtic.\nATT HOLD: L'avió manté el capcineig actual.\nTeniu en compte que els diferents modes es poden combinar, així pot seleccionar el STRG SEL perquè es dirigeixi cap al punt de ruta seleccionar, al mateix temps que tens activat el ALT HOLD perquè mantingui l'altitud.\nEl HDG SEL fa servir el curs seleccionat a l'EHSI.\nPer desactivar el AP podeu fer-ho amb la palanca A/P OFF del panell, o podeu prémer el PADDLE Switch del joystick.\nTambé es desactiva automàticament si:\nEs prem el PADDLE Switch al joystick.\nL'interruptor TRIM A/P Disc es posa en DISC.\nEl tren d'aterratge es abaix.\nLa porta per repostar a l'aire es oberta.\nL'interruptor ALT Flap es posa en EXTEND.\nL'Angle d'atac es superior a 15º.\nEl DBU s'activa.\nL'interruptor del MPO es posa en OVRD.\nHi han erros del AP o del FLCS.\nLa botzina de pèrdua es activa.\nELECTRONIC HORIZONTAL SITUATION INDICATOR (EHSI)\nPer navegar teniu dos sistemes, la pagina HSD als MFD, que es el sistema que fareu servir normalment, i el EHSI, que resulta més com a sistema de backup i per algunes funcions del Pilot automàtic.\nPrimer aclarir entre alguns termes semblants per designar rumbs, que poden confondre si no sabem a que es refereix.\nHeading: Es el rumb cap a on apunta el nostre aparell. Se'n pot dir rumb.\nSteering: Es el punt de gir. Se'n pot dir punt de ruta.\nBearing: Es l'angle d'un punt respecte d'un altre. També se'n pot dir demora.\nCourse: Es el rumb que porta el nostre aparell. Se'n pot dir curs.\nEntendre que un aparell pot tenir un heading determinat però un course diferent. Ja sabem que no sempre es mou l'aparell cap a on apunta el seu morro.\nBàsicament per no embolicar-se, quan diem rumb (heading) pot tenir diferents definicions segons el context. Jo puc tenir seleccionat el rumb 030 mentre porto rumb 140. Això es perquè actualment volo cap a 140, però en algun sistema he seleccionat un rumb 030 que serà el que desitjo tenir en algun moment concret. O puc indicar que un enemic es troba a rumb 200.\nRumb actual (Lubber Line): Aquest petita linea blanca a dalt del EHSI ens indica el rumb actual de l'aparell.\nBotó de mode EHSI: Ens permet seleccionar els 4 modes del EHSI.\nPLS/NAV: ILS més navegació.\nPLS/TCN: ILS més TACAN.\nIndicador de distancia: Ens diu la distancia cap a la radiobalisa sintonitzada.\nRotatori de rumb: Serveix per seleccionar el rumb on volem anar, governa el pilot automàtic que es selecciona HDG SEL.\nRotatori de curs: Serveix per seleccionar el curs que volem.\nCurs seleccionat: Ens indica el curs seleccionat.\nBug del rumb: Ens mostra el rumb seleccionat.\nPunter del curs: Ens mostra el curs seleccionat.\nLínia de desviació del curs: Ens indica si estem i quant, desviats del curs seleccionat.\nPunt de demora: El rumb o demora fins al punt actiu de navegació, com Steerpoint, Mark o Bullseye.\nEl funcionament del EHSI es bastant complex d'entendre, i com normalment fem servir el HSD per la navegació, explicarem amb més detall aquest en posteriors classes.\nSi voleu anar practicant pel vostre compte teniu aquest web on simulà els aparells dels avions, inclòs l'EHSI, per començar a entendre com funciones els TACAN.\nAquest es el sistema que fareu servir principalment per la navegació. Ens mostre els punts de navegació, radiobalises seleccionades, bullseye, aparell a la xarxa Datalink, amenaces terra-aire detectades o en memòria, a més d'altre informació.\nDEP: Centra o descentra la nostre aeronau al mapa. Per defecte ve descentrada cap a baix.\nDCPL: Mostra o amaga el feix radar al HSD.\nNORM: Permet fer zoom al HSD, normal, exp1, exp2 (no implementat encara).\nMSG: Mostra els missatges per datalink (no implementat encara crec).\nCNTL: Pagina de control que ens permet activar/desactivar varies coses i modificar d'altres.\nXMT: Modifica el datalink. Lo normal es posar-ho en L16.\nIDM: Improved Data Modem.\nFZ: Congela el HSD.\nFR: Filtre del Datalink.\nFR ON: Tots els contactes amics.\nFL ON: Només els líders de vol.\nFR OFF: Sense contactes amics.\nDCLT: Amaga informació del HSD perquè sigui més clar de llegir.\nPodem ajustar el rang del HSD, de manera que el cercle lila més exterior seria el rang seleccionat, sent la resta de cercles divisions. Per exemple si ajustem a 30 com a la imatge, els altres cercles representen 20 i 10 milles nàutiques. Si ho ajustem a 60, serien 40 i 20.\nEls contactes de color blau, son els avions del nostre propi vol, sempre que estigui a la xarxa Link-16. Els de color verd, son aliats. Els de color groc, son desconeguts, i els de color vermell són hostils.\nQuan són companys del nostre vol, dintre del cercle un numero ens indica la posició que ocupa al vol. I sempre en tots els casos el numero de sota del cercle indica l'alçada del contacte respecte del terra.\nSi un contacte te farcit negre, es perque només el rebem per Datalink d'un altre aeronau com un company o l'AWACS. Però el nostre radar no el detecta. En canvi si el contacte te un farcit solid, vol dir que a més de per Datalink, el nostre radar també l'està detectant.\nEl HSD te dos cursors, un per operar el HSD, la creu, i un altre que es una replica del cursor del FCR, els claudadors.\nAbaix a l'esquerra veurem un horitzó artificial o les dades del Bullseye segons si em activat el Bullseye al DED o no.\nAquí es mostra el HUD en el mode de navegació NAV. El HUD varia la seva informació segons els modes que tinguem seleccionats, la selecció d'armament i altres variables.\nFPM: El Flight Path Marker o també anomenat Velocity Vector (VV) ens indica la trajectòria real de l'aparell.\nHorizon line: Ens mostra la línia de l'horitzó.\nAltitud baromètrica: Ens diu la altitud a nivell del mar.\nAltitud radar: Ens diu la altitud del radar d'altitud, que sol ser diferent a la baromètrica, ja que te en compte l'orografia del terreny.\nSelecció mínima d'altitud: Ens diu l'altitud mínima d'emergència que em establert.\nDistancia proveïda: Es la distancia que ens d'una un determinat sistema a un punt d'interès concret.\nF: Rang proveït pel FCS (Fire Control System).\nR: Altímetre radar.\nB: Rang calculat amb l'elevació del Steerpoint i l'elevació baromètrica.\nT: Rang passiu donat pel Targeting Pod.\nL: Rang donat pel làser del Targetind Pod.\nTTG: El temps que falta pel següent esdeveniment.\nETA al següent Steerpoint si estem en mode NAV.\nTemps pel llançament de l'arma en mode AG.\nTemps per impacte de l'arma un cop llançada.\nDistancia i numero de l'Steerpoint: Ens indica a la distancia que estem de l'Steepoint actiu i el seu numero.\nAngle d'inclinació: Ens indica ens graus l'angle d'inclinació del nostre aparell, si mirem el Boresight Cross, o l'angle de descens/ascens si mirem el FPM (no el rati).\nRumb màgnetic: Es mostra cap a on apunta el morro del nostre aparell. No vol dir que portem aquest rumb.\nSteerpoint actiu: Ens mostre un rombe al lloc exacta del punt de ruta actiu.\nBullseye: Ens indica, des de el Bullseye cap al nostre aparell, la demora i la distancia.\nMaster Mode: Ens dius el mode mestre seleccionat (AA,AG,NAV).\nMàxims G's aconseguits: Ens diu des de l'engega de l'aparell quants G's màxims em aconseguit assolir en qualsevol moment.\nVelocitat match: Ens diu la velocitat en Match en cada moment.\nMaster ARM: Ens diu en quina posició tenim el Master ARM (ARM/OFF/SIM).\nVelocitat: Ens diu en nusos quina velocitat portem, aquest pot ser (Calibrada C, Real T, Terrestre G).\nG's actuals: Ens diu els G's que portem en tot moment.\nSteerpoint Steering Cue: El capgròs ens diu cap a on està el Steerpoint actiu, i com volar en trajectòria de col·lisió fins a ell.\nEl capgròs es una gran ajuda per volar directe cap a un punt designat. El que hem de fer si volem fer una trajectòria perfecte, es ficar el capgròs dintre del cercle del FPM. Maniobrem l'aparell fins que el FPM "capturi" el cercle del capgròs, en aquell moment estem en trajectòria perfecte de col·lisió. La cua del capgròs ens indica cap a on es troba el SP, si per exemple veiem que la cua apunta cap abaix, significa que l'SP està o sota, o darrera nostre.\nA l'hora d'establir l'alçada per evadir el terreny, sempre mireu l'altitud radar, ja que aquesta emet un feix radar cap abaix per establir on està el terra exactament, mentre que la baromètrica es segons el nivell del mar. Això vol dir que si esteu 300 peus per damunt d'una muntanya de 1000 peus, la baromètrica us donarà una altitud de 1300 peus, però la radar us dirà una altitud de 300 peus, que es el que us importa per no xoca contra el terra. A més la baromètrica pot donar una lectura molt desviada si no heu calat correctament l'altímetre segons el QNH de la zona.\nNota: A l'F-16C es pot activar el TOS caret, que és una fletxa horitzontal a l'escala de la velocitat, que indica quina velocitat hem de portar en tot moment per arribar en el temps marcat a l'Steerpoint actiu, una ajuda molt molt útil que permet fer temps perfectes. Degut a que al DCS la pàgina CRUS del DED encara no està implementada, no ho podem activar. Per fer-ho quan estigui, es anar a CRUS, i en TOS donar-li a M-SEL del ICP.\nEl Bullseye es una de les coses més complexes de gestionar a tots els avions de combat (es comú a tots). Tot i que l'explicació es molt simple, un cop a l'aire es difícil de fer servir, per això s'ha d'entrenar molt, ja que es un sistema molt important.\nBàsicament el Bullseye es un "Nord magnètic" virtual, es a dir, es un punt al teatre d'operacions, només conegut pel propi bàndol, que se sol canviar regularment per despistar l'enemic, que fa de nord magnètic per indicar posicions. Això es degut a que si l'enemic escolta les nostres comunicacions, al fer servir la brúixola normal depenent del pol nord del planeta, podria saber on estan les posicions que comuniquem. Però en inventar-nos un nord magnètic, l'enemic li costa més saber on es referim, ja que no te cap referencia per saber el rumb i distancia que diem.\nPer això es va inventar el Bullseye i es el que es fa servir en la majoria de comunicacions. Aplicar-ho es una mica complex, perquè no sempre es fa servir igual, però es fàcil d'entendre.\nPer activar-ho a l'F-16C cal seguir els següents passos.\nPrémer el botó LIST del ICP.\nPassar de pagina amb el botó 0 del ICP.\nPrémer el botó 8 del ICP per seleccionar la pàgina del Bullseye.\nPrémer el botó M-SEL del ICP per activar-ho.\nEn aquesta imatge, tenim el Bullseye, dos avions aliats i un enemic. Podem comprovar com estant els contactes als mateixos llocs, però el Bullseye a un lloc diferent, les dades canvien.\nA la imatge de l'esquerra per exemple, el contacte enemic es troba en Bullseye 312º 16nm. Ja que es troba al Nord Oest del Bullseye i a 16 nm d'aquest. Però a la imatge de l'esquerra, el mateix contacte es trobaria a l'Est del Bullseye i més a prop, concretament a Bullseye 108º, 6nm.\nEn aquesta imatge tenim el Bullseye al nord, tenim un contacte enemic blocat al radar en STT, el que fa que al HSD el cursor ACQ es fixi al damunt del contacte blocat. Tenim un contacte aliat per Datalink, i a més li hem posat el cursor HSD al damunt, la petita creu blanca. I el nostre propi aparell.\nA l'hora de donar contactes, tot i que es pot fer servir referencies visuals del terreny o el nord magnètic del planeta, el més precis i fiable es fer servir el Bullseye. Aquesta informació es repeteix al HSD, al FCR i al HUD (a més d'altres pagines com el HAD), per tant teniu varies vies per veure el propi bullseye i dels contactes.\nLast edited: 13 Maig 2022


Els centres educatius de Maçanet ofereixen suport emocional per aconseguir l’èxit educatiu | Notícies - Ajuntament de Maçanet de la Selva\nEls centres educatius de Maçanet ofereixen suport emocional per aconseguir l’èxit educatiu\nEl projecte MERAKI té en compte sessions grupals i individualitzades enfocades en l’acompanyament i la gestió conductual i emocional dels alumnes\nLes escoles de Maçanet de la Selva implementen accions del projecte MERAKI, que vetlla per l’èxit educatiu a través de l’acompanyament i el suport emocional tant a l’Institut de Maçanet com a les escoles de primària.\nAquest projecte té com a objectiu immediat la millora del clima de les aules i reduir el malestar psicoemocional de l’alumnat que ho necessiti. A llarg termini, la implementació d’aquest projecte aconseguirà consolidar el clima de treball positiu als centres educatius i implicar a les famílies per millorar el vincle família-escola-comunitat.\nPel que fa als alumnes amb problemes d’autoregulació de la conducta de l’Institut, se segueix l’acompanyament per prevenir situacions conflictives i expulsions de l’aula, promocionant l’autoconeixement i l’apoderament i el benestar personal de l’alumnat. Per fer-ho, es treballa en grups de competències relacionades amb la gestió emocional, com l’autocontrol, la capacitat reflexiva, la introspecció, etc.\nAquest projecte també té en copte l’atenció individual de cada infant amb problemàtiques acadèmiques tant de l’Institut com de primària. S’acompanya i es recolza a l’infant en situacions de malestar emocional degudes a diverses causes familiars o bé personals. S’aborda amb sessions individuals de suport en un espai segur i de confiança on poden expressar, comprendre i aprendre el seu dolor.\nI des de les primeres etapes educatives, el projecte MERAKI estableix l’educació emocional a les aules de primària amb sessions dinàmiques d’ensenyament i aprenentatge d’habilitats emocionals. “És fonamental que des de ben petits els nens i les nenes aprenguin a parlar sobre les seves emocions, així se’ls farà més fàcil saber-les gestionar. Per evitar problemàtiques greus en un futur, cal una educació emocional de qualitat des de les primeres etapes educatives”, explica la regidora d’Educació, Rosa Casas.\nEl projecte MERAKI forma part del Pla Educatiu d’Entorn (PEE) de Maçanet de la Selva, en què es plantegen tots els projectes, activitats i tasques educatives que es duen a terme des de la regidoria d’Educació.


L'Agència Valenciana de Turisme i l’UJI promouen un turisme responsable i sostenible\nEl Menador acull l'acte de lliurament de certificats a les empreses i institucions que han subscrit el Codi Ètic del Turisme Valencià\nFoto: A. Pradas\nEl secretari de l'Agència Valenciana de Turisme (AVT), Francesc Colomer, i el rector de la Universitat Jaume I, Vicent Climent, han presidit aquest matí l'acte de lliurament de certificats d'adhesió a empreses i administracions que han subscrit el Codi Ètic del Turisme Valencià. L'acte, emmarcat en el programa d'activitats per al foment del turisme ètic i responsable a la Comunitat Valenciana i desenvolupat per l'AVT i l’UJI, ha comptat a més amb la participació d'Adela Cortina, Catedràtica d'Ètica de la Universitat de València i directora de la Fundació ÉTNOR, i Marina Diotallevi, cap del Programa d'Ètica i Responsabilitat Social de l'Organització Mundial del Turisme (OMT).\nAmb el lliurament de certificats l'AVT vol reconèixer el compromís dels agents turístics valencians amb el sector en signar el Codi Ètic del Turisme Valencià (CETV) i avançar en el camí d'un turisme responsable. Empreses i administracions han agraït aquest reconeixement i han destacat la importància d'avançar entre tots cap a un turisme sostenible. En aquest sentit, l'acte ha comptat amb la intervenció de Rafael Pallarés, de l'Hotel Voramar, en representació de les empreses turístiques; i Patrícia Puerta, regidora de Turisme de l'Ajuntament de Castelló, en representació del sector públic.\nLa Comunitat Valenciana és pionera a impulsar, a través de l'AVT, un Codi de Turisme propi recolzat per un sistema de compliment que garantisca el seu adequat desenvolupament, un sistema de gestió que ha sigut desenvolupat pel grup de recerca en Ètica i Responsabilitat Social GERSE de l’UJI. En aquest sentit, el rector ha agraït la confiança dipositada per l'AVT en la Universitat Jaume I «com a centre de referència i coneixement en la matèria», ressaltant el treball realitzat per l'equip de treball encapçalat pel catedràtic d'Ètica Domingo García Marzá «per a fer que l'ètica isca de les aules, del pensament teòric, i arribe a la realitat, al quefer quotidià d'un sector tant important i amb tant de futur com és el turístic».\nEl Codi Ètic del Turisme Valencià adapta el Codi Ètic Mundial per al Turisme als valors que defineixen la identitat del sector turístic i els principis de conducta que han de regir per als diferents agents turístics, inclosos administracions públiques, empreses, comunitats receptores i turistes. El document estableix l'hospitalitat com a principi bàsic que defineix l'actuació dels diferents actors del sector turístic, fent d'una característica pròpia de la societat valenciana el motor per a un turisme acollidor i responsable. L'hospitalitat del turisme ètic valencià es basa en els valors de cordialitat, inclusió, respecte, sostenibilitat i professionalitat.


Dianc Benllech Regne Unit - Ofertes d'hotels amb els MILLORS DESCOMPTES EN LÍNIA\n-, Benllech, Benllech, Regne Unit, LL74 - Veure al mapa\nMés informació sobre Dianc\nPer als viatgers què vulguin captar les imatges i els sons de Benllech, Dianc és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Dianc, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Per anomenar algunes de les comoditats de l'hotel, hi ha Wi-Fi gratuït en totes les habitacions, aparcament de cotxes.\nTotes les instal.lacions per als clients, ofereixen comoditats destinades a assegurar tot el comfort possible. L'hotel ofereix una excelent varietat d'instal.lacions d'oci, incloent jardí. Dianc és un lloc ideal d'estada pels viatgers que busquin encant, comfort i facilitat a Benllech.


Patria, Fides, Amor: Més perles progres. Progresia o tonteria?\n-Amb una cara encesa d'odi parlava contra el Nadal i el poc que li agraden aquestes festes, la Rosa Villacastin ,"periodista" experta en putes famoses. Poc abans havia defensat els metges avortistes i la lliure elecció de les dones sobre els avortaments en gestacions molt avançades. Tot va plegat. Gràcies E-Cristians.\n- No us heu fixat que a Ventdelpla el casament -el compromís- entre els joves no existeix. Sempre diuen: Anem a viure junts? És significatiu en un cas com el d'una minusvàlida. Així li va anar. Per què plorava tant quan la va engegar el Juliá si ningú es volia comprometre? Sabéssiu com n'es de miserable el Benet i Jornet!\n-El regidor sociata Zerolo -gai queen de la política madrilenya- morrejava amb un home davant les càmeres, per provocar. El van insultar. No està bé, és clar. però sembla que ho busquin.\n-Els pijoprogres de l'Ajuntament de Barcelona ja fan propaganda per les ràdios de la festa del Carnestoltes fa setmanes. Quins animalons!\nA Castelldefels, per aquestes dades, no només no posen les llums amb motius nadalencs, pitjor que les bosses cèlebres del cap i casal, sinó que la gran il.luminària indica: ZONA DE COMPRES. Per cert, és la capital catalana de les putes.\n-Una altra gran vergonya nacional perpetrada pels progres: el degà dels homes de teatre, encara en actiu, Esteve Polls, no ha pogut estrenar al Teatre Nacional fins ara, després de lustres d'inaugurar-lo. Ja suposareu perquè. Massa tradicional i catòlic, home de teatre net i moral. Si hagués ensenyat alguna tita, o el desfici per ensenyar el cul com el Joel Joan... Ho ha fet amb el meravellós Poema de Nadal d'en Segarra.\nEtiquetes de comentaris: Benet i Jornet, perles progres\nEls grans artistes, escriptors i intel·lectuals d'aquest país, els nostres homes més excel·lents i universals, sempre han estat catòlics. Com per exemple, Salvador Dalí, Pau Casals o Antoni Gaudí, reconeguts internacionalment. Algú em pot dir algun socialista/no-catòlic català que hagi triomfat igual?\nPer cert, Pafiam, què passa amb el regal? Era una innocentada xDDD\n28 de desembre de 2007 a les 14:29\nAl no deixar o enviar dades per el enviament no he pogut fer-ho, i aquell despatx que sortia al link no l'he trobat més. Pafiam compleix, jo no sóc polític, mejorando lo presente.Bon any.\n30 de desembre de 2007 a les 18:03\nD'acord, Pafiam, tens raó. Bon Any igualment a tu i a tots els teus lectors!\n31 de desembre de 2007 a les 8:24\nEl que els hi mola a aquesta trepa són les festes -diem-li paganes, com el Cap d'Any, el Carnestoltes, el tió. Val més això que conmemorar la Revolució d'octubre rusa.\n31 de desembre de 2007 a les 20:48\nAh, ho deia per la propaganda del Carnaval en ple Advent.Si les llums del Nadal ja les pengen per Tots Sants!\n3 de gener de 2008 a les 3:22\nQualsevol mindundi progre i sociates en general els hi ha de caure la cara de vergonya al llegir aquestes coses que selecciones. Bravo Pafiam.\n6 de gener de 2008 a les 0:40


FIASCOS I DESPROPÒSITS\nBons i nuvolats dies!\nNo tot és sembrar floretes i collir. No, no tot són flors i violes.\nAl llarg d'este curt projecte hem tingut algun que altre entrebanc, no molta cosa, però ens agrada visualitzar-los per a que no parega que ens funciona tot a les mil meravelles.\nEl bac més fort ha sigut el total i absolut fracàs de les tres germanes, la sembra directa no va anar bé, la majoria dels grans es van podrir, alguns van ser devorats pels llimacs i altres es van morir de set.\nCom vam sembrar els grans de panís al final del terreny, i fins allà no anem sovint i menys carregats amb la regadora, doncs és cert que vam descuidar a la germana gran. Però hem decidit que farem planter de panís i el trasplantarem a un bancal de la zona d'hort. A més, suposem que modificarem les espècies de la tècnica per adaptar-la als bancals, ja que les carabasses les volem posar al final per a que ombregen el sòl, que falta li fa quan Llorenç (el Sol) agafe forces. Ja anirem informant.\nLa zona de les tres germanes al començament.\nUna altra han sigut els llimacs. En ser una zona humida, estos campen per tot arreu. S'han menjat tots els gira-sols, algunes tomateres i encisams, a més de "tastar" les bledes i alguna que altra ornamental. Ah! i creiem que s'han menjat el brot principal d'un dels cogombres... maleïts! En fi... tots hem de menjar, este és el nostre mantra. Normal que tinguen fam, si abans no hi havia ni un bri d'herba.\nNo hem aplicat cap dels innumerables remeis infal·libles que pul·lulen per internete (cendra, closques d'ou, farina de panís...) simplement els deixem estar i esperem impacients que arribe l'equilibri. Mentre, anem reposant les plantes que es mengen completament, això sí, sempre ens esperem un temps a veure si reviscolen, que ja ens hem dut alguna sorpresa agradable.\nTomatera menjada per llimac, només ens han deixat la tija.\nI un amic ortòpter.\nUn concepte, millor dit, una virtut que estem desenvolupant molt, a base d'hòsties i bacs, és l'ànsia. Suposem que com la majoria d'humans que habitem esta pedra anomenada Terra volem que les coses succeïsquen en un curt termini de temps, però Gaia té les seues pròpies regles del joc, i no pensa canviar-les per uns micos bípedes amb botes de muntanya. Tenim la teoria que li fa gràcia quan ens desesperem... bé, coses nostres que pensem baix del sol.\nBé, tornant al camí, un d'eixos bacs/hòsties va ser fa unes setmanes quan les temperatures ascendien i pareixia que començava el pre-estiu, quan de sobte van vindre les mestralades i van dessecar algunes de les tomateres acabades de plantar. Ja ens ho van advertir els camperols veïns, però ens va poder l'ànsia de plantar les tomateres, total, si feia bona hora... PEIM! tomateres dissecades.\nTambé la paciència, concretament amb l'adob verd, que ens desesperava que no cresquera però quan ja ho donàvem per perdut és quan apareixen els brots verds.\nL'última tanda d'adob verd que vam fer: alfals, fajol i tramussos.\nBé, a poc a poc es fa el camí. Anem aprenent de la millor mestra de totes. Gràcies Gaia!\n“Tota la terra està al abast del savi, ja que la pàtria d'un esperit elevat és l'univers.”\nPublicat per Miguel Artero a 17:31 4 comentaris:\nEL REGNE DE LES BLEDES CÒSMIQUES\nBona jornada camperols i camperoles!\nDavant dels nostres ulls, de manera progressiva però constant, ha anat apareixent un regne de bledes governat per un parell de reines bledes.\nTot va començar quan vam arribar al terreny i estava ple d'una màquia infranquejable de mandariners. Investigant el nou territori vam descobrir un parell de supervivents a les pràctiques convencionals, dos bledes blanques. Allà hi eren, no massa grans, però tranquil·les a la semiombra proporcionada pels mandariners. Ens van sorprendre, però tampoc les vam fer massa cas, tot siga dit.\nNosaltres, a la nostra, vam talar els mandariners que les envoltaven, després vam arrabassar les soques d'estos i per últim, vam llaurar (ací teniu l'experiència). Després de tot açò... continuaven dretes!!! MIRACLE!!!\nAl fons les reines bledes i al voltant tota la seua cohort.\nQueden prop del camí (encara que, realment, res queda lluny d'este) així que durant les nostres anades i tornades ens fixàvem en elles de quan en quan. Fins que un dia, després d'encoixinar alguns dels bancals, vam dir: Ieee! estes bledes estan ací espectaculars sense cap tipus de cura. I vam decidir que es mereixien ser encoixinades. I, des d'aleshores, no han parat de desenvolupar-se. Sempre llustroses. També es van guanyar el dret a una regadeta esporàdica, ben merescudes.\nUn dia, ensenyant l'hort al nostre fuster de confiança (gràcies melangia) ens va dir: açò no és una bleda xicoteta...? Mare meua! Era una explosió "blèdica"! per una zona d'uns metres quadrats estava tot ple de plàntules de bleda blanca, i com som molt fans de les hortalisses còsmiques doncs les vam deixar créixer.\nEls dos últims bancals han sigut totalment envaïts,\ninclús creixen entre el blat.\nBleda creixent entre llicsó (Sonchus oleraceus), blat\ni apagallums (Sisymbrium irio)\nAlgunes setmanes després el resultat és la creació d'un bancal temporal de bledes blanques còsmiques, un camí i dos bancals envaïts.\nCom ens agrada la diversitat genètica i teníem un grapat de llavors de bledes roges d'un dels intercanvis de llavors, vam fer una sembra dins del bancal temporal de bledes còsmiques, esperant que estes últimes també es facen còsmiques, millor dit, la seua descendència.\nTres dies després de sembrar-les, ací estan! Les roges.\nVos animem a que feu còsmiques les vostres hortalisses tot el que es deixen i siga possible. Les bledes són molt fàcils, és una bona opció per a començar.\n*hortalissa còsmica: es diu de l'hortalissa autosembrada que ha crescut on el cosmos ha dictaminat. Vam agafar esta terminació d'un grup d'agricultors i ens va fer molta gràcia, i entre rialla i rialla, s'ha adherit inexorablement al nostre vocabulari.\nUna de les reines bledes té pugó negre (Aphis fabae?) a les fulles més joves, encara que la colònia no és massa gran. Hem obert lleugerament la capçada per ajudar un poc els depredadors i parasitoides.\nCreiem que es tracta del pugó de la fava (Aphis fabae)...\n...però ja vénen els reforços.\nEsperem que ploga i que comence a despertar la primavera.\n“L'agricultura és la mare fecunda que proporciona totes les matèries primeres que donen moviment a les arts i al comerç.”\nPublicat per Miguel Artero a 15:37 2 comentaris:\nUna tècnica interessant de l'encoixinat lític és la tècnica del talús que consisteix en una tècnica dels natius dels deserts del sud-oest d'EUA, del desert de Nègueb a Israel, i a les regions més àrides del Perú, la Xina, la Itàlia de l'Imperi Romà i els Maoris de Nova Zelanda, en fi, que no és una cosa massa nova. Bé, la tècnica consisteix en fer una pila o mur de pedra i plantar plantes llenyoses al nord o en direcció contrària dels vents secs d'estes estructures, encoixinant la separació entre ambdós elements.\n"La vida s'obre camí, sempre i on sigui. Feliç és l'agricultor que sap guiar-la i fer un bon ús d'esta."\nPublicat per Miguel Artero a 23:23 2 comentaris:\nPublicat per Miguel Artero a 00:11 4 comentaris:\nBona vesprada agronautes!\nTothom que haja tingut un hort sap que febrer és l'època d'anar preparant el planter per a donar forma a l'hort d'estiu. Doncs en això hem passat unes hores este últim més i unes quantes més a pensar què posarem i amb qui l'acompanyarem... com si fóra una boda, i clar, has de pensar en quina taula col·loques a la tia Carme que no es porta bé amb la teua iaia Lledó... en resum, un merder!\nDesprés de donar-li voltes a l'assumpte hem acabat més marejats que un allioli, però amb alguna idea en clar, tot siga dit.\nPer aclarir-nos, hem decidit fer un llistat dels cultius principals per a cada bancal, i dels cultius secundaris i les plantes companyes que poden anar bé, tot això com a guia, no com una recepta, ja que anirem improvisant algunes plantes companyes sobre la marxa (sempre ha d'haver una part divertida i creativa hehe).\nVam comprar un parell de sacs de compost vegetal per a fer el planter. Amb el temps volem poder ser capaços de no dependre d'este material i fabricar-lo nosaltres mateixos. Hem fet safates d'autòctones i aromàtiques, per anar completant el marge floral. Hem triat espècies que creiem que s'autosembren fàcilment, ja ho veurem. I, per suposat, planter d'hortalisses.\nLes primeres en germinar han sigut\nels encisams de Titaigües.\nEns les van passar a un intercanvi de llavors.\nEls cosmos (Cosmos bipinnatus)\nhan germinat rapidíssims.\nA banda de fer planter també hem optat per la sembra directa d'autòctones i aromàtiques. Per això ens hem basat en la tècnica estesa pel mestre Masanobu Fukuoka, les nendo dango, però com l'oratge no estava per a deixar assecar les boles i, a més, volíem posar-les a determinats llocs, vam optar per fer una argamassa (d'argila, femta molt feta i compost), a la qual vam afegir les llavors de més de 30 espècies. Bàsicament és igual que la tècnica ja esmentar de l'enfangat.\nDesprés, on veiem que s'acumulava matèria orgànica, l'obríem i posàvem un poc de l'argamassa i tornàvem a tapar-la. Així per tota la parcel·la, així que germine les que vulguen i esperem augmentar la biodiversitat de la zona. No tenim fotos perquè amb el goig de la biodiversitat se'ns va passar fer-ne.\nAcí teniu un vídeo explicatiu que ens ha agradat molt dels companys de Birika Permakultura:\nBé, fins ací la primera remesa de planter. En unes setmanes, amb la vinguda de la primavera, tot començarà a desenvolupar-se més ràpidament.\nEns acomiadem amb una cita que vam trobar fa poc:\n“En la Natura no existeixen ni premis ni càstigs. Sols existeixen conseqüències.”\nSalut i llavors lliures! Fins prompte!\nPublicat per Miguel Artero a 16:48 Cap comentari:\nMolt bona jornada treballadores de la terra!\nExtra! Extra! El tercer volum de Fauna Auxiliar ja és ací!\nDesprés de parlar sobre els insectes (Fauna auxiliar I) i els entomòfags (Fauna auxiliar II) en esta publicació ens centrarem en un grup no massa conegut d'insectes, els quals es caracteritzen per matar al seu l'hoste, cosa que un paràsit no fa. Es tracta dels parasitoides. La majoria dels insectes parasitoides són himenòpters (vespes) seguits dels dípters (mosques).\nPodem resumir els trets més destacats dels parasitoides en:\n· L'hoste mor al final del cicle vital.\n· Cada larva necessita d'un hoste per assolir l'estadi adult, encara que diverses larves poden parasitar el mateix hoste.\n· L'adult sol ser volador i herbívors (nectarívors o pol·linívor) o insectívors.\n· Solen presentar una cintura molt prima que permet a l'abdomen una gran capacitat de rotació.\n· Antenes filiformes molt desenvolupades per inspeccionar el medi i per trobar hostes aptes de ser parasitats.\n· Larves molles i sense mobilitat.\nVídeo sobre vespes parasitoides parasitant àfids.\nSegons l'estat larval es desenvolupe dins o fora de l'hoste parlarem d'endoparasitoides o exoparasitoides.\nExoparasitoide: larva de noctúid parasitada\nper vespes del gènere Euplectrus.\nEndoparasitoide: adult de la vespa Aphidius ervi eixint\nd'una pupa de l'àfid Acyrthosiphon pisum.\nEl cicle vital d'un parasitoide comença per una femella fecundada en busca d'un hoste per parasitar. Una volta l'ha trobat i decideix que és apte injecta o pon un ou sobre este. Passat un temps s'obrirà i eixirà una larva que s'alimentarà de l'hoste fins que assolisca l'estat de pupa, és llavors quan mata a l'hoste. Dins la pupa es durà a terme la metamorfosi i de la qual sorgirà un adult plenament format. En conseqüència del seu cicle vital els parasitoides han desenvolupat una mida molt reduïda.\nPoden fer ois, però hem de reconèixer que els parasitoides són molt interessants. Es creu que els primers parasitoides van sorgir fa 200 Ma durant el neogen arran uns himenòpters xilòfags amb els quals inoculaven fongs simbionts per a que digeriren la fusta de la que s'alimentaven.\nTornant al present, s'ha vist que les plantes juguen un paper important a l'hora de trobar a l'hoste, ja que les femelles parasitoides reconeixen els compostos volàtils específics que allibera una planta quan és atacada per un determinat fitòfag, inclús es sap d'alguna planta que fa canvia el color de la zona on està sent atacada per a avisar als depredadors i parasitoides de la seua presència. Els parasitoides estan altament especialitzats en una espècie d'hoste, i si este resulta modificat per la planta, un insecticida o qualsevol altra cosa es podrà veure afectat el desenvolupament de la seua descendència.\nEl paper que juguen els parasitoides als nostres agroecosistemes és vital, ja que són pol·linitzadors i reguladors d'insectes plaga, arribant a reduir-les en un 90-95%!!! Ah! I tranquil·litat, que encara que veiem eixe enorme agulló, els parasitoides no piquen.\nAra bé la pregunta del milió: com puc atraure a estos aterradors increïbles insectes al meu hort? Doncs és molt fàcil, donant-los de menjar als adults. Com em dit abans, la majoria s'alimenten de nèctar, per tant tenint flors tot l'any al teu marge floral o bardissa estareu convidant a estos insectes a patrullar les vostres hortalisses a la busca de noves víctimes. Si feu memòria, ja vam parlar d'això en una de les primeres entrades, Parlant de floretes.\nSírfid adult alimentant-se d'una flor de llicsó (Sonchus oleraceus).\nGasteruption jaculator, himenòpter parasitoide buscant\npotencials hostes entre les flors del fenoll.\nUn parell de vídeos molt guais de parasitoides:\nLaves de vespa negra paràsita emergint d'una eruga.\nEns ha encantat un dels comentaris del vídeo:\n"La Natura és fastigosament interessant"\nVespa parasitoide (Kollasmosoma sentum)\novipositant en formigues (Cataglyphis ibericus).\nIncreïble la tombarella que fa la vespa abans d'injectar l'ou.\nAcí teniu algunes pàgines interessants que tracten sobre el tema:\n- El Verdecillo - All you need is Biology (castellà)\n- Ponència sobre fauna útil de l'ADV ecològica de Ponent (català)\n- Revista ciencia - ¿Qué son los parasitoides?\nEsperem que des d'ara mireu als xicotets insectes voladors que veiem rondar l'hort amb una visió molt més curiosa. Seguiu-los, a veure què vos conten.\nAh! se'ns passava, per si algú s'ho estava preguntant: sí, alien és un parasitoide.\nVos diem "fins ara!" amb una gran frase:\n"La Natura és gran en les coses grans, més és enorme en les coses minúscules"\nJacques-Henri Bernardin de Sant-Pierre\nPublicat per Miguel Artero a 16:16 Cap comentari:\nBon hora a tots els que guarden la terra!\nCom som conscients de la terra que tenim, estem prenent algunes mesures per tal d'enriquir-la en matèria orgànica i microorganismes. Per tal que augmente la vida edàfica primer l'hem de posar menjar damunt la taula.\nNo cal gastar-se milionades per a afegir matèria orgànica al nostre sòl, el més recomanable és aprofitar el que tenim a mà i tindre paciència.\nDel femat dels bancals ja vam parlar-vos a l'entrada anterior. Nosaltres hem emprat femta de cavall perquè en disposem debades.\nLes zones més enllà de la zona d'hort hem sembrat adob verd, ja que volem que tota la parcel·la es vaja regenerant, però com són zones que transitarem menys hem triat un mètode més lent, però igual de bo que l'anterior, i que consegüentment comporta un manteniment menor.\nLes llavors d'adob verd les hem comprades, ens hem gastat menys de 25€, perquè volíem introduir cereal i lleguminoses més rústiques, però es pot fer adob verd per 4€ com vam fer l'última volta (la mandarina del nord). No cal sembrar tot el camp i que quede completament cobert per les nostres llavors. Hem de pensar que tota planta viva millora el sòl, si no vos arriben els diners o no vos voleu gastar massa diners en açò poseu-vos un màxim, compreu el volum que pugueu i abans de sembrar, analitzeu la zona. És millor fer clapes d'adob verd i que a poc a poc es vaja estenent que sembrar en una densitat molt baixa i que moltes no germinen o es desenvolupen com cal.\nEn el nostre cas hem decidit crear una barreja d'adob verd pròpia composta per:\n- Ordi (Hordeum vulgare)\n- Avena (Avena sativa)\n- Veça (Vicia sativa)\n- Trepadella (Onobrychis viciifolia)\n- Tramussera (Lupinus luteus)\n- Rave farratger (Raphanus sativus varietat valència)\nVolíem reunir les tres famílies bàsiques que normalment s'empren a l'hora de fer un adob verd: poàcies (cereals), fabàcies (lleguminoses) i brassicàcies. S'han triat estes famílies perquè les poàcies serveixes de suport a les fabàcies enfiladisses, obren el sòl en la superfícies degut a les seues arrels fasciculades, i tenen molta biomassa aèria. Les fabàcies per la seua capacitat de fixar el nitrogen gasós gràcies a la simbiosi a nivell radicular amb els bacteris del gènere Rhizobium. I per últim les brassicàcies degut a la seua arrel pivotant o axonomorfa que descompacta la terra i deixa una gran quantitat de biomassa al sòl.\nMorfologia de sistemes radiculars:\na) Arrel axonomorfa o pivotant. b) Arrel fascicular.\nVam diferenciar entre dos subzones, des de la perera fins a on la parcel·la comença a eixamplar-se, i des d'allà al final. La segona d'estes està més deteriorada, per això vam decidir triar petites zones on el nostre adob verd podria apanyar-se-les millor. Per a crear estes zones vam aprofitar les restes seques de bogues (Typha latifolia) al costat de la séquia menuda, suposem de quan el veí va netejar-la abans que entràrem a la finca. Ja veurem si funciona l'invent.\nClapa d'adob verd encoixinada amb restes seques de boga.\nDetall de les restes de boga.\nEsperem que la (beneïda) pluja faça sobreeixir espurnes verdes entre la boga ben prompte.\nPer últim la més òptima, és la d'aprofitar les restes de cuina que anem acumulant durant la setmana (i potser prompte les d'algun veí, amic i familiar més). Simplement el que fem és obrir l'encoixinat dels escocells dels fruiters, aboquem el fem i tornem a cobrir-lo. Això s'anomena compostatge en superfície, i els principals avantatges és nodrir a la fauna edàfica, i que el compost es forma al lloc on serà consumit, la qual cosa ens lleva la necessitat d'haver de transportar-lo (que no és poca cosa!), alhora també encoixina el sòl, és aliment per a la fauna i microbiologia edàfica i reté la humitat. A més a més, no hem de pensar ni muntar cap lloc on compostar ja que tot l'hort serà el nostre compostador. Tot això al final esdevé en una millor nutrició de les plantes.\nPrimera abocada de restes de cuina a l'escocell d'un mandariner\nbaix de l'encoixinat de restes de poda del tronc de palmera\nque amablement ens va cedir el veí.\nFins ací tot el que fem per a enriquir el sòl. Intentem no complicar-nos massa la vida i creiem que seguir les bases de l'agricultura natural ajuda a simplificar les tasques de l'hort i a entendre millor els processos de la Natura.\n“Sempre hi ha un llibre obert per a tots els ulls: la Natura”\nSalut i sòl viu!\nPublicat per Miguel Artero a 20:38 Cap comentari:


Ajuntament de Cardedeu - Actualitat - Notícies - Del 18 al 31 de maig, votació de les propostes admeses als Pressupostos Participatius "Jo vull vull que Cardedeu tingui..."\nDel 18 al 31 de maig, votació de les propostes admeses als Pressupostos Participatius "Jo vull vull que Cardedeu tingui..."\nAmb la Fira de Sant Isidre es posa en marxa la fase de votació de propostes, que s'allarga fins el 31 de maig. Les persones empadronades a Cardedeu i majors de 16 anys podran decidir a què es destinen 400.000 euros del pressupost municipal.\nEl projecte de pressupostos participatius de Cardedeu arriba a la segona fase, la votació de les propostes. A llarg de la primera fase, la ciutadania va plantejar 137 propostes que durant els mesos de març i abril han estat analitzades i pressupostades per l'Ajuntament amb el suport de la comissió ciutadana, que també ha unificat les repetides o similars. El resultat: es portaran a votació 52 propostes de la ciutadania, dividides en dos grups, les grans, amb un cost de 60.000 a 100.000 euros, i les petites, que requereixen una inversió inferior, de fins a 60.000 €.\nVotacions: del 18 al 31 de maig al web participa.cardedeu.cat\nEntre tots, decidirem a què es dediquen 400.000 euros del pressupost d'inversió de l'Ajuntament, en dos paquets:\nQui pot votar? Totes les persones que hagin fet els 16 anys abans del 4 de febrer de 2018 i que estiguin empadronades a Cardedeu.\nA més, si teniu entre 12 i 30 anys, també podreu votar les propostes del COU, els pressupostos participatius juvenils, que decideixen sobre 8.000 € del pressupost d'activitats i serveis de l'àrea de Joventut.\nA.\tPROPOSTES DE LA CIUTADANIA\nB.\tPROPOSTES DE L'EQUIP DE GOVERN\nC.\tPROPOSTES PRESSUPOSTOS JUVENILS (COU)\nA la plataforma web participa.cardedeu.cat. Cal registrar-se com a usuari i seguir les instruccions de vot.\nPer facilitar el vot i arribar a tota la ciutadania, s'establiran punts de votació a l'OAC de l'Ajuntament, a Vil·la Paquita i al Casal de joves la Fusteria.\nA més, durant la Fira de Sant Isidre i en esdeveniments posteriors hi haurà persones dinamitzadores que informaran i ajudaran a fer la votació.\nFulletó "Del 18 al 31 de maig presentem les propostes viables i votem entre tots quines fem realitat\npdf - 4,2Mb Document de propostes no admeses a la fase de votació i els motius que ho argumenten\nVota aquí! Plataforma de votació "Jo vull vull que Cardedeu tingui..."


» Detingut un veí de Granollers per distribuir samarretes falsificades del FC Barcelona\nDetingut un veí de Granollers per distribuir samarretes falsificades del FC Barcelona\nAmb certificat d’autenticitat.\nAgents dels Mossos d’Esquadra de la Unitat d’Investigació de Mollet del Vallès van detenir entre l’11 i el 16 d’agost dos homes, de 40 i 26 anys, nacionalitat senegalesa i veïns de Granollers i Terrassa per un delicte de tinença i distribució d’equipament del FC Barcelona falsificada. Els dos homes no tenien cap relació entre si malgrat que rebien el material de la mateixa empresa ubicada al Regne Unit.\nEls fets es remunten al 10 d’agost quan els investigadors van localitzar samarretes falsificades del primer i segon equipament del Futbol Club Barcelona dins un parell de paquets preparats per ser transportats. Aquests paquets, localitzats en una empresa de transports de Parets del Vallès, provenien d’una empresa amb seu al Regne Unit i tenien com a destinatari final una empresa de magatzems de Terrassa.\nArran de rebre aquesta informació els investigadors van iniciar gestions per localitzar la persona destinatària dels paquets. Pocs dies després, la mateixa empresa de transports va rebre dues caixes més que tenien el mateix origen però que, en aquest cas, estaven destinades a un domicili particular de Granollers.\nVa ser el dia 11 d’agost quan els investigadors van saber que un dels destinataris, en concret el que vivia a Granollers, es trobava a l’empresa de transports amb l’objectiu de recuperar la mercaderia. Els agents van adreçar-se al lloc i, finalment, l’home va ser detingut i es van recuperar les 298 samarretes falsificades del segon equipament del FC Barcelona que contenien les caixes. Aquestes samarretes, en el cas de que haguessin estat oficials, tindrien un valor de 25.000 euros.\nLa investigació va determinar que els productes recuperats estaven destinats a la venda ambulant sense llicència de Barcelona.\nEls detinguts van quedar en llibertat a espera de ser citats en seu judicial.\nGranollersMollet del VallèsMossos d'EsquadraParets del VallèsRegne UnitTerrassa


ulian Assange, fundador, ideòleg i cara visible de WikiLeaks.org, és ferm candidat a ser nomenat l’home de l’any pel setmanari Time. Aquest australià, domiciliat al Regne Unit, se situa a l’ull d’una revolució de l’ordre informatiu mundial, que ningú sap avui exactament fins on pot arribar. Les convencions habituals sobre relacions entre governs, diplomàcia, secret militar, filtracions polítiques, informació confidencial o periodisme polític, estan trontollant per obra i gràcia de les monumentals filtracions de documents secrets o classificats dels Estats Units d’Amèrica per part de WikiLeaks. Aquesta marca de web ressona avui per tot el món: com una amenaça pels poders constituïts, com una qüestió incòmoda per a la professió periodística o com una llum d’esperança per a molts sectors crítics o marginats del gran sistema del consens polític i econòmic global.\nQuè és WikiLeaks? Molt senzill: és una jove organització civil sense ànim de lucre que viu del secret perquè defensa a ultrança el dret a la llibertat d’expressió i d’informació tal com és recollit en l’article 19 de la Declaració Universal dels Drets Humans. Així ho expressa la seva pàgina oficial a Internet, que tothom pot consultar (i encara que aquests dies s’han perseguit i tancat algunes webs, l’organització disposa d’alternatives com: wikileaks.dd19.de, o wikileaks.ch, entre altres). Durant els seus quatre anys de vida i miracles, ja ha posat al descobert més filtracions que tota la premsa mundial plegada.\nPerò, ha estat justament aquest darrers mesos quan la seva singular guerra ha obtingut una victòria decisiva: a juliol i a octubre filtrava més de 500.000 documents secrets o classificats sobre les guerres d’Iraq i d’Afganistan, on es denunciaven tortures i assassinats de 15.000 civils a l’Iraq i 20.000 morts afganesos, entre altres barbaritats. I ara, a finals de novembre, revelava més de 250.000 cables de la diplomàcia del Departament d’Estat, amb la qual operació el poderós ministeri comandat per Hillary Clinton quedava despullat i a la vista del públic mundial.\nAra bé, aquest seguit de filtracions espectaculars i desestabilitzadors a parer dels líders americans, només sembla ser la punta de l’iceberg. En els pròxims mesos, quan Wikileaks hagi reunit suficients recursos per processar els materials corresponents, pot desencadenar un nou tifó atacant un sector crucial, la banca. Així ho ha declarat Assange.\nEn efecte, en una imprescindible entrevista concedida el 30 de novembre a Richard Stengel, editor en cap del setmanari Time, Julian Assange dóna la cara davant les preguntes incisives sobre els grans temes que s’han suscitat respecte de l’escàndol de Wikileaks. Precisa que sobre la banca disposen de més de 10.000 documents a l’espera de processar i publicar. I afegeix que tenen centenars de documents sobre multinacionals, que esperen també el seu torn. I que no renuncien a deixar els Estats Units per passar a altres països, com per exemple Xina.\nPer tant, res de bromes. Darrera d’aquest rostre pàl.lid i de pèl ros hi ha una voluntat d’acer per continuar la guerra contra el secret i fer el món més transparent. Però, el seu objectiu no és aconseguir una societat transparent, com diu en l’entrevista, sinó “aconseguir una societat més justa”.\nDe moment, el terratrèmol de Wikileaks ha posat en alerta tres tipus d’institucions. En primer lloc, els governs: tant els secrets militars com les operacions d’espionatge camuflades de diplomàcia o les piles de documents classificats, semblen altament vulnerables. En segon lloc, les organitzacions de tota mena, sobretot les que tenen més interessos ocults o activitats no transparents.\nI en tercer lloc, els mitjans de comunicació: ¿no queden abocats a una funció subsidiària com a narradors (storytellers) o comentaristes de les filtracions? En aquesta última onada, la cadena de la informació és diàfana: Assange arriba a uns acords (econòmics també, per suposat) amb cinc periòdics de referència (Der Spiegel, The Guardian, Le Monde, El País i The Ney York Times), els quals van publicant les filtracions, i tot el sistema informatiu mundial es presta a la difusió.\nAssange és conscient del poder del seu dispositiu a la xarxa i sap explotar la ressonància mundial combinada entre el periodisme convencional i la col.laboració dels blogs i de les xarxes socials d’Internet. I els seus arxius, secrets evidentment, van augmentant cada dia. La revolució tot just comença.


Detingut un noi de 18 anys per agredir sexualment una dona de 80 anys a Barberà de la Conca\nActualitzat 06/06/2021 17:32\nNova agressió sexual a Catalunya. Els Mossos d'Esquadra han detingut aquest dissabte a Barberà de la Conca, a la Conca de Barberà, un noi de 18 anys per un presumpte delicte d'agressió sexual. Segons ha pogut saber ElCaso.cat la víctima és una dona d'entre 80 i 85 anys que va denunciar els fets als Mossos d'Esquadra de Montblanc.\nSegons el relat al qual ha tingut accés aquest mitjà, l'atac es va produir la matinada de divendres a dissabte, ja 5 de juny, al voltant de les dues de la nit en una casa de Barberà de la Conca, un poble que no arriba a 500 habitants, al nord de la capital, Montblanc, i frontera amb la comarca veïna, l'Alt Camp.\nLa víctima és una dona d'entre 80 i 85 anys\nLa víctima, una dona d'entre 80 i 85 anys, va presentar denúncia i al cap de dues hores els Mossos d'Esquadra de la comissaria de Montblanc van detenir el presumpte autor dels fets. Es tracta, segons ha pogut saber ElCaso.cat, d'un noi major d'edat de nacionalitat tunisiana.\nL'agressió sexual es va produir, presumptament, en una casa, però no s'han conegut més detalls de com va transcórrer. Es desconeix a hores d'ara si el jove vivia a la casa amb la dona o si hi va entrar.\nEn un primer moment, quan va ser detingut, el jove va assegurar que era menor d'edat, i així constava en els seus documents. Tot i això, segons han explicat fonts policials, s'ha pogut concretar finalment que és una persona que ja ha complert la majoria d'edat. Oficialment no s'ha pogut aclarir, però, la seva edat, tot i que sembla que té 18 anys.\nDetingut per agressió sexual\nEls agents de la Unitat d'Investigació (UI) de Valls, d'on penja la comissaria de Montblanc, imputen al jove detingut un presumpte delicte d'agressió sexual. Per tal de protegir la víctima, la policia catalana no ha volgut donar més detalls d'aquesta nova agressió sexual registrada a Catalunya.\nEstà previst que el jove, de qui no consten antecedents per delictes greus, sigui entregat al jutge de guàrdia aquest dilluns a primera hora. Serà el magistrat qui decideixi si ingressa a presó o queda en llibertat amb càrrecs a l'espera del judici.\nJavier, de 28 anys, l'home que ha matat la mossa de l'ARRO a Abrera


150 Persones participen en el programa "Promoure l'Ocupació a la Indústria Local al Vallès Oriental" - Inici\nData i hora oficial 20.07.2018 | 22:27\n150 Persones participen en el programa "Promoure l'Ocupació a la Indústria Local al Vallès Oriental"\nDimecres, 12 de juliol de 2017 a les 09:18\nEl projecte Promoure l’Ocupació a la Indústria Local al Vallès Oriental (OIL) és una iniciativa comarcal subvencionada per la Diputació de Barcelona, coordinada i cofinançada pel Consell Comarcal del Vallès Oriental i pels ajuntaments de Granollers, Sant Celoni, les Franqueses del Vallès, Parets del Vallès, la Garriga, Montornès del Vallès, Montmeló, Cardedeu, Canovelles, la Roca del Vallès , Llinars del Vallès, Santa Maria de Palautordera, Sant Fost de Campsentelles, Vilanova del Vallès, Martorelles, Caldes de Montbui, la Llagosta, Vallromanes i la Mancomunitat de la Vall del Tenes.\nTambé hi són presents agents econòmics com l’Agrupació d’Industrials del Baix Vallès i la Cambra de Comerç.\nFormar treballadors qualificats; po¬tenciar el sector industrial del metall com a motor de creixement de l’ac¬tivitat econòmica, i fomentar la col·laboració públicoprivada són els tres objectius principals del programa.\nEl programa OIL ofereix formació a persones en situació d’atur fomentant la col·laboració público-privada amb la finalitat d’enfortir la indústria local i generar llocs de treball de qualitat, oferint a les empreses una formació subvencionada a mida i ajudes econòmiques a la contractació.\nEls cursos realitzats són: Introducció al sistema de gestió SAP, d’interpretació de plànols, de gestió de magatzem amb radiofreqüència i preparació de comandes, de conducció de carretons i pont grua, de SAP logística, de SAP finances, de prevenció de riscos laborals en treballs mecanitzats i en el sector del metall, de soldadura elèctrica, TIC i Mig- Mag i de mecanització en torn i fresa convencional i control numèric.\nEls participants del programa, a més de la formació, tenen la possibilitat d’entrar a la borsa de treball del projecte per afavorir la seva inserció laboral.\nMés d’ una seixantena de beneficiaris del projecte ja han trobat feina.\nAmb l’objectiu de donar resposta a les necessitats de contractació del sector s’han fet taules rodones amb empresaris per detectar quines són les necessitats de personal i així poder orientar la formació en aquest sentit.\nContractes al sector\nSegons l’Observatori-Centre d’Estudis del Vallès Oriental, el subsector del metall al Va¬llès Oriental va generar 8.376 contractes, una xifra que su¬posa el 5,82% de la contrac¬tació total de la comarca l’any 2015. D’aquest total, només el 15,13% dels contractes del subsector (1.267 contractes) van ser indefinits.\nD’entre les activitats que el componen, la reparació i instal· lació de maquinària i equips va ser la que la contractació inde¬finida va tenir el major pes dins la pròpia activitat.\n*Àrea de Desenvolupament local del Consell Comarcal del Vallès Oriental\n*Granollers mercat. Ajuntament de Granollers\n*Àrea de dinamització econòmica de l’Ajuntament de les Franqueses del Vallès\n*Servei Local d’Ocupació de cadascun dels municipis participants.\nDarrera actualització: 13.07.2017 | 18:49\nCurs de mecanització convencional .


Associació Spotter Barcelona - el Prat - Pratencs.cat\nArxiu de: Associació Spotter Barcelona - el Prat\nFer fotografies d’avions com aquest és ja una afició que compta amb milers d’adeptes. Els anomenats spotters, aprofiten els millors punts de la carretera de la platja per fer les millors fotografies. L’associació d’spotters Barcelona- El Prat es troba al Centre Cívic Jardins de la Pau i a la plana web www.spotters-barcelona-el-prat.org.\nEl divendres 18, dissabte 19, diumenge 20 i dilluns 21 d’abril, en horari de deu del matí a dues del migdia, estarà obert el mirador de l’estany de l’illa, un espai al que normalment no es pot accedir i que estarà obert al públic per Setmana Santa. L’obertura del mirador, situat a prop de les […]\nThe post El mirador de l’Estany de l’Illa, obert per Setmana Santa appeared first on elPrat.tv.


CAPÍTOL 5: I jo, en què inverteixo el temps? – FUNDACIÓ JOV\nCAPÍTOL 5: I jo, en què inverteixo el temps?\nPotser a vosaltres també us passa: la sensació que el temps de confinament no té tant de valor o sentit. Com si l’únic desig que tinguéssim fos el de: “Que passin ràpidament els dies, si us plau!”. Però junts podem transformar-ho! Iniciem el challenge #jotambesocbuscador. Com funciona? En què consisteix? Aquí us ho expliquem! I us animem a compartir-ho, a participar!\nCAPÍTOL 4: Resiliència CAPÍTOL 6: Cuidar en temps de confinament


EL RACONET D'ENRIC: de febrer 2022\nLa Mola de Colldejou 12/02/2022\nLa Mola de Colldejou, és una ruta fantàstica, espectacular i que personalment m'agrada molt. És una de les sortides que m'agrada fer com a mínim un cop a l'any.\nLa ruta surt des del mateix poble de Colldejou.A les 09h ja estàvem amb els pals a la ma per començar la ruta.\nComecem a pujar....\nMirant cap a la Mola, el temps ere bo...\nPerò mirant cap a Llaberia, la cosa s'enredava\nUn cop al coll del Guix, agafem la sendera cap a la Mola..\nUna bona pujada, exigent però es fa be\nUn cop dalt, a 922 metres ens trobem la bassa\nLluny encara, veiem el Castell\nDesprés d'esmorzar i de assavorir un bon Te que ens porta l'amiga Tere, resguardats dins del castell,\ncomencem a fer la baixada.\nAprofitem per passar per la cova. Diuen que surt a l'altre costat de la roca. Rúben ho ha provat i quasi ha arribat al final, però ere molt estret.\nLes vistes d'esta banda, són precioses...\nHi ha zones amb molta pedreta suelta que s'han de passar amb precaució.\nMirant d'on venim....\nJa som baix\nI ara a fer la cervesa que marca la llei, després d'una feina ben feta amb una molt bona companyia.\nPublicat per enric a 16:25:00 Cap comentari:\nFloració 2022, 26 de febrer de 2022.Dissabte dia ...\nLa Mola de Colldejou 12/02/2022La Mola de Colldej...\nPuig Cavaller 05/02/2022Avui hem pujat a Puig Cav...


Els Plans d’Inversions i Ocupació de la Diputació suposaran una ocupació global al voltant de nou mil persones\nRus presenta el projecte inversor de la corporació provincial per al 2014 i 2015, que perseguix agilitzar els tràmits, donar seguretat en els llocs de treball i estalviar costos administratius\nLa corporació possibilita que els ajuntaments compten amb les ajudes i puguen contractar les obres a partir de gener del 2014, en un sol projecte i termini\nEls plans inclouen inversions directes en pobles i aldees, a més d’obres en carreteres, camins rurals, patrimoni i medi ambient\nEl president de la Diputació de València, Alfonso Rus, ha presentat hui els Plans provincials d’Inversió i Ocupació, dissenyats per al període 2014-2015, que suposen un muntant de 163 milions d’euros i el desenvolupament del qual preveu l’ocupació global al voltant de 9.000 persones, entre llocs de treball directes (5.400 persones) i indirectes (3.500 persones aproximadament).\nAlfonso Rus ha destacat que els plans són biennals, perquè perseguixen «davant la precarietat i les dificultats que travessen els ajuntaments, agilitzar els tràmits administratius i avançar-se a les demandes dels alcaldes, que al gener ja comptaran amb les ajudes provincials dels dos exercicis en els seus pressupostos per a contractar i fer les obres locals, a fi de donar solució ràpida a les necessitats que tinguen».\n«Açò també abaratirà els costos, ja que els consistoris faran les contractacions en un sol termini de dos anys i un sol projecte, la qual cosa també és una altra garantia per a les empreses contractades i els seus treballadors».\nLa Diputació ha calculat l’impacte en la generació i conservació de l’ocupació de les seues inversions en la província per mitjà de l’estimació de l’ocupació necessària per a portar avant les distintes actuacions incloses en els plans programats.\nOcupació com a base del benestar\n«La creació d’ocupació és la base del benestar de les persones, perquè es veja la llum en la situació actual, per això cal inventar i intentar agilitzar les accions, això és invertir diners i treballar», ha insistit Rus.\nRus, a més, ha explicat que els plans dissenyats «són quasi al 100% lineals, és a dir, que arribaran a tots els ajuntaments», amb independència del seu signe polític, «encara que intentem que els pobles més menuts tinguen més, perquè són els que més necessiten».\nTambé ha recordat que l’esforç inversor de la Diputació «ha requerit el control i la contenció previs de la despesa de la institució i els diputats en totes les seues àrees, amb l’únic fi de servir al màxim els municipis i els seus veïns, que és el fi de la institució».\nEl responsable provincial ha donat a conéixer els programes en la roda de premsa, acompanyat pel vicepresident primer de la Diputació i diputat de Cooperació Municipal, Juan José Medina, i el diputat de Carreteres, Isidro Prieto.\nEls Plans provincials d’Inversió i Ocupació 2014-2015 destinen el gros del seu pressupost en inversions directes en els municipis (66 milions d’euros), millores i manteniment de les carreteres provincials (77 milions d’euros), i els camins rurals o vies pecuàries de comunicació entre els pobles (12 milions d’euros), encara que també s’ocupen de la conservació del patrimoni arquitectònic i artístic local (6 milions d’euros), el desenvolupament de les aldees i els xicotets nuclis de població (6 milions d’euros), així com de la recuperació de zones paisatgístiques degradades i l’eliminació de riscos geològics en les poblacions (3 milions d’euros).\nEl vicepresident primer i diputat de Cooperació Municipal, per la seua banda, ha destacat que «és important donar impuls als ajuntaments en este moment, per la situació econòmica que viuen i per la vocació municipalista de la Diputació, d’ací la vertebració d’una línia de cooperació amb ells molt més clara i finançada amb fons propis de la corporació».\nJuan José Medina ha explicat que amb este sistema «els ajuntaments podran planificar les infraestructures que els queda per fer la resta de la legislatura», a més d’especificar que pel que fa als 93 milions d’euros que s’invertiran en totes les àrees, a excepció de les de l’àrea de carreteres, «els municipis amb menys de 5.000 habitants rebran entre 150 i 400.000 euros en subvencions en total, mentre que els majors de 5.000 habitants comptaran amb més de mig milió d’euros aproximadament».\n«Estes quanties són d’una importància vital ara per al capítol d’inversions dels pressupostos municipals i, a partir d’ací, els ajuntaments, des de la seua autonomia local, podran planificar els seus servicis per als seus ciutadans», ha insistit.\nUn dels plans que més ha incrementat la seua dotació econòmica és el de condicionament de camins rurals, que ha doblegat el seu pressupost cada anualitat fins a un total de 12 milions d’euros «darrere de la gran demanda dels alcaldes» i les subvencions del qual es distribuiran segons el barem següent:\nMunicipis de fins a 1.000 habitants, 15.000 euros. Municipis de fins a 5.000 habitants, 30.000 euros. Municipis de fins a 10.000 habitants, 50.000 euros. Municipis de fins a 20.000 habitants, 75.000 euros. Municipis de fins a 50.000 habitants, 150.000 euros. Mmunicipis de més de 50.000 habitants, 200.000 euros\nMillora de la comunicació de 700.000 veïns\nEl diputat de Carreteres, per la seua banda, ha insistit en el fet que amb els «ambiciosos» Plans d’Inversió i Ocupació la Diputació de València «vol fer un canvi en el final de la legislatura, i tindrà també en compte que la construcció, junt amb l’obra pública (a més del turisme), és un dels importants motors del nostre creixement econòmic».\n«Els nostres principals clients són els ajuntaments i els administrats, les persones, i a estos es dirigixen els programes dissenyats, a les necessitats dels consistoris i a millorar la qualitat de vida de les persones i els desocupats en concret», ha detallat.\nIsidro Prieto ha explicat que «les inversions en carreteres corresponen a la suma de les últimes dues anualitats de la legislatura actual i els romanents aconseguits per la gestió econòmica de la Diputació».\n«Són 70 milions d’euros en total, que pot semblar una quantitat modesta però que en realitat és molt potent a nivell d’inversions de les diputacions provincials», ha conclòs.\nEstes inversions milloraran les condicions de comunicació de 700.000 ciutadans de la província, segons les previsions.\nGràfic d'inversions i ocupació 1 2.93 MB\nGràfic d'inversions i ocupació 2 2.95 MB\nDeclaracions de Medina\nDeclaracions de Prieto


El Priorat inspira – Maria Rosa Ferré\nEl Priorat inspira\nPublicado por Maria Rosa Ferré el 23 junio, 2019 26 junio, 2019\nAnar al Priorat, és obrir una finestra a un món de calma, de tranquil·litat, de poesia, d’inspiració..\nAl Priorat sempre s’hi torna perquè cada petjada és un cúmul de sentiments inoblidables que inevitablement et lliguen per sempre més a la seva terra.\nLa gent és amable, el ritme es suau, els pobles de postal, la gastronomia convida a entaular-se una llarga estona i la poesia visual dels seus paisatges t’atrapa i et fa sentir una felicitat desconeguda.\nÉs terra de calor i de fred, de fantàstics olis, de llicorella, pissarra i argila, de boscos, de muntanya, de llum, de sol i pluja, de terrasses i feixes de ceps interminables que dibuixen les millors orografies en uns indrets que no son fàcils ni amables per treballar, però que la seva personalitat els fa únics.\nEl Priorat és una comarca a cavall entre el Baix Camp i les Terres de l’Ebre amb una superfície de 496’6 km2 i una població de 9971 habitants.\nLa seva economia es basa principalment en les vinyes perquè la seva terra de llicorella dona uns vins de molt grau alcohòlic i d’alta qualitat, però amb una producció limitada.\nEls amants de la natura tenen el Parc Natural de la Serra del Montsant i Ciurana amb mapes de senders, ermites i miradors naturals de bell paratge. De nit mirar el cel és un espectacle infinit.\nEl Priorat és a prop\nEl Priorat el tinc a una hora de camí, per tant, és una magnífica excusa per tornar-hi sovint, desconnectar i ser feliç unes hores o uns dies per conèixer amb calma els diferents pobles, indrets, camins, dreceres i captar fotogràficament tanta natura extraordinària.\nInfinitat de grans i petits cellers et donen contínuament la benvinguda al territori, on és obligat fer una visita i tastar els vins, fruit dels seus esforços. La gent del Priorat sent i viu profundament la seva terra com la millor que els ha tocat viure i t’ho expliquen amb la passió i l’orgull de sentir-se part d’un espai que ha fet i segueix fent un gran esforç per obtenir la millor qualitat del que elaboren, ja sigui l’or líquid dels magnífics olis o dels vins de prestigi que produeixen, que son un autèntic tresor.\nDues D.O. conviuen al Priorat\nAl Priorat conviuen dues D.O. la de Montsant i la del Priorat.\nD.O. Montsant nascuda el 2002, s’estén per 16 municipis, la majoria del Priorat i alguns de la Ribera d’Ebre i la integren més de 60 bodegues.\nD.O.Q. Priorat neix el 1954 integrada per 9 poblacions, dividida en dotze zones vitivinícoles i un total de 109 bodegues i és la única DO de Catalunya amb la màxima certificació DO Qualificada.\nEls vins acollits a la Denominació d’Origen Qualificada Priorat, estan considerats entre els més famosos del món.\nUs recomanaré el meu viatge fotogràfic de dos dies i mig. Aneu directament a Falset, la capital de la comarca, de 2800 habitants, per tant un indret tranquil on tot es proper. Està situat al centre de la Conca del riu Siurana, dins de la província de Tarragona.\nJust a l’arribar, des de dalt d’un turó, hi ha una magnífica foto amb Falset als peus.\nLa meva escapada va ser entre setmana i la recomano a tothom.\nA Falset podreu visitar la Cooperativa Agrícola, una de les Catedrals del Vi i ubicada en un edifici modernista construït el 1919 per l’arquitecte vallenc Cèsar Martinell, deixeble de Gaudí. És un dels cellers més representatius de Catalunya.\nTambé la Plaça de la Quartera que està voltada d’antics porxos i és una de les poques de Catalunya construïda en pendent, L’Església arxiprestal de Santa Maria, La Font del Batlle, etc.\nLes hores en aquesta població son tranquil·les i relaxants, però per mi el més interessant és sortir de Falset i fer una o més rutes.\nEn el meu cas, em vaig allotjar a l’Hotel-Hostal Sport, al bell mig del poble i un lloc de referència. En aquest indret familiar amb història des del 1923 i només 28 habitacions plenes d’un encant molt femení i cuidat, amb infinitat de bons serveis, de racons molt acurats, de sales de reunions, de menjadors de diferents mides, d’espais de descans on poder llegir o simplement deixar córrer la imaginació mentre observes els seus jardins privats plens de flors i vegetació on sembla que el temps s’atura. L’hotel té molts espais i és gran, però la sensació és d’intimitat.\nTenen un excel·lent servei i una magnífica gastronomia amb una cuina acurada i de proximitat, postres artesans i una amplia carta amb més de 200 excel·lents vins i caves on poder triar abastament de les dues D.O. Un lloc càlid on poder fer “parada i fonda” i alhora trobar-se com a casa.\nVàrem fer-hi el dinar del primer dia.\nPrimer un bon vermut de Cooperativa Falset Marçà. DO Montsant, desprès uns boníssims bunyols de bacallà, amanida de magrana, bacallà amb mongetes del ganxet i un melós de vedella per sucar-hi pa.\nSorbets i gelat de postres i vi del Celler del Masroig “Les Sorts Sycar” de la D.O. Montsant.\nA la terrassa de l’hotel\nAl capvespre, passar una bona estona a la terrassa també es una bona idea, tastant un magnífic pa de coca amb llonganissa, pernil de gla, formatge de cabra o unes croquetes, un bon vi, la brisa fresca i una bona conversa fa que no et moguis durant una llarga estona. Al passar la gent et saluda com si et conegués de tota la vida.\nLes atencions del personal son familiars i properes, sempre amb un somriure i procurant que et sentis còmode en un indret forani.\nUn magnífic descans en una preciosa habitació exterior molt gran i cuidada de petits detalls i un fantàstic i ampli quarto de bany van fomentar un descans absolut.\nL’endemà, un extens i variat esmorzar de forquilla i ganivet on poder triar per a qualsevol paladar exigent.\nVa ser la millor elecció per passar-hi dos dies i sobre tot per tornar-hi.\nL’Hotel també pot aconsellar les millors rutes enoturístiques que es poden realitzar, ja que les propostes son infinites, totes pensades perquè el visitant senti la terra, els vins i el paisatge com a una bona part del seu viatge.\nUna cosa important: no hi ha problemes d’aparcament al carrer i si cal, l’hotel ofereix un pàrquing privat.\nL’Hotel-Hostal Sport té des de l’any 2015, el Premi Enoturisme Catalunya al millor allotjament enoturístic del país que concedeix l’Agència Catalana de Turisme de la Generalitat de Catalunya.\nEn el meu cas, la ruta del primer dia va ser des de Falset cap a Gratallops, Lloar, La Vilella Baixa, La Bisbal de Falset i retorn.\nEl segon dia va ser amb pluja però el paisatge també el vaig poder gaudir d’una forma diferent ja que no sempre hi ha l’oportunitat de poder captar les vinyes i la terra de pissarra humida i la boira sobre les muntanyes al final de la primavera.\nLa ruta del segon dia va ser: Falset, Gratallops, La Vilella Baixa, La Vilella Alta per acabar a Escaladei, amb l’objectiu de visitar el Celler.\nMoltes parades pel camí per a poder fotografiar indrets infinits de vinyes penjades en marges i terrasses insòlites o captar les façanes de cellers moderns o clàssics situats en espais impossibles.\nEl Priorat per mi és això, calma, perdre’s, descobrir, captar i gaudir. Acostumada que al Penedès es tot tant pla, quan visites el Priorat te’n adones que la gent ha d’estar molt orgullosa del que han sigut capaços de tirar endavant en tots aquests anys.\nCeller Escala Dei\nA part de gaudir d’un bon allotjament, de poder fotografiar les vinyes de primavera i de passar dos dies tranquil·lament, un dels meus objectius va ser la visita al Celler Escala Dei, indret que depèn de La Morera del Montsant, al bressol del Priorat i conèixer alhora unes vinyes d’alçada molt singulars, situades en sol de llicorella i argila. Allà on va començar tot.\nAquesta visita va ser molt ben reservada i gestionada des de l’hotel.\nEspai de seixanta hectàrees –de garnatxa i de carinyena, principalment– repartides en 42 finques de parcel·les situades entre els 400 i els 800 metres sobre el nivell del mar, fa que siguin algunes de les vinyes de més alçada del Priorat de terres de pissarra, calcàries i d’argila.\nDes del 1194 en que es va fundar la Cartoixa amb cartoixans arribats de la Provença, no serà fins el 1263 en que els monjos adquireixen terres i s’interessen per conrear-les. Però és el 1884 quan la Cartoixa i les terres son subhastades i passen a mans de cinc famílies propietàries que fundaran la Societat Agrícola La Unió, origen dels actuals Cellers Scala Dei.\nEl 1878 surten al mercat les primeres ampolles de vi del Priorat del Celler Scala Dei, reivindicant el territori i aconseguint una Medalla d’Or a l’Exposició Universal de París i el 1888 la tornen a guanyar a l’Exposició Universal de Barcelona.\nEl 1954 neix la D.O.Priorat, fundació que s’ha retardat degut a la Guerra Civil.\nEl 1974 el Celler es refunda i posa en marxa una ambiciosa campanya de publicitat.\nEl Celler està situat en un entorn molt agradable, amb veïns propers que formen un petit nucli i que ocupen unes cases unifamiliars només habitades els caps de setmana, per tant el lloc es molt tranquil. A la plaça hi ha un bar, un restaurant i l’accés al Celler. Segons aquests petits negocis, finsi tot es massa tranquil…\nCom que plou força ens hem de refugiar a la botiga que és molt moderna i atractiva on es pot comprar infinitat d’objectes i vins del Celler.\nLa visita la fem acompanyats del Dani Jiménez, un enòleg emprenedor de Falset que ens fa un recorregut tranquil pel Celler i en explica la terra i la història d’Escaladei i la seva Cartoixa. Finalment un tast de tres magnífics vins ens fan oblidar que a fora fa fred, plou i el dia es trist tot i ser el mes de juny.\nEns deixa accedir a un celler privat que és un autèntic i sorprenent tresor.\nEns explica també, que els monjos de l’Ordre de la Cartoixa varen construir el monestir i fundaren així la primera cartoixa de la Península Ibèrica. Varen escollir aquest singular indret, protegit per la Serra Major de Montsant, on un pastor hi havia somiat àngels pujant al cel per una escala repenjada a la soca d’un pi, d’aquí el nom Escaladei o “escala de Déu”.\nLa Cartoixa d’Escaladei és una visita obligada per fer un viatge als orígens del Priorat.\nDesprès de dos dies intensos toca tornar a casa, sota la pluja d’un dia trist i amb molta boira, que fa que les vinyes adquireixin una dimensió espectacular, amb uns colors nets i bonics tant la terra com els pàmpols de primavera.\nRetorn al Priorat\nUna setmana després, he tornat al Priorat per unes hores a fer fotos. M’he decidit a última hora, però hi he passat tota una tarda, que per mi és la millor hora per captar el capvespre sobre les vinyes.\nLa ruta ha sigut Falset, Marçà i la singular Capçanes per acabar a Bellmunt del Priorat un poble d’antiga tradició minera. La Cooperativa Agrícola fou fundada l’any 1917 i agrupa la totalitat de pagesos del poble.\nTot aquest recorregut forma un paisatge de vinyes, oliveres, ametllers i avellaners.\nHe passat a saludar a la gent de l’Hotel Hostal Sport que tant be em varen tractar i he tornar amb la satisfacció de tornar a sentir emocions per unes hores.\nCarrer Priorat a Vilafranca del Penedès\nHe descobert que a Vilafranca del Penedès, tenim el carrer Priorat, fruit d’un acord municipal de l’any 1997, segons publica Josep Martí Soler al seu llibre “Els carrers de Vilafranca del Penedès”.\nPer acabar, una definició de Henry Swinburne\nEl 1775, el viatger britànic Henry Swinburne afirmava que, a la regió de Reus, “el millor vi per beure és el que es cull a les muntanyes dels cartoixans”.\nText i fotos © Maria Rosa Ferré\nProhibida la seva reproducció sense permís de l’autora.\nEntrada anterior La Carretera del Vi, la primera “wine road” de tot l’estat al Penedès\nEntrada siguiente Jaume Ferré Tuyà, “Fossa de la Guerra Civil”, Cementiri de Reus


Havanerus | Havaneres i cançó de taverna | Divulgació: Parlem de drets d'autor, Carles Casanovas\nAl voltant d'una taula i entre companys, ha sortit més d'un cop aquesta conversa, i ara, en el nostre benvolgut Carles Casanovas ens ha fet arribar un escrit en el qual ens explica el valor dels drets d'autor.\nMoltes vegades, no hi fem cas, però en aquest bloc, sempre que m'és possible, menciono l'autor tant de la música com de la lletra, per què penso que és important saber-ho, i és de llei poder agrair-li, si es té ocasió, aquella lletra o música que tant ens ha agradat.\nQuan comparteixes certes preocupacions, com la que ens explica tot seguit en Carles Casanovas, quan vas a certes cantades escoltes diversos grups d'havaneres que els esgarrifa mencionar l'autor de certes peces i tot per què estan en altres grups.\nGrups com Arjau, Bergantí, L'Espingari, L'Empordanet, Morralla, Peix Fregit i Port-Bo entre altres, son grups que habitualment en cada peça anomenen els seus autors. No fan llargues explicacions, no cal, però deixen palès qui n'és l'autor per a qui li pugui interessar.\nTal com he anomenat aquests grups, no ho faré amb altres doncs no cal posar noms, però n'hi han i força, que d'una manera subtil i sense voler, passen per alt l'autor de "certes" peces. El que ha escrit l'article ja coneix prou bé les vegades que se'l menciona en depèn quins indrets tot i que les seves peces acostumen a ser les mes interpretades pels grups d'havaneres, però no us preocupeu que ja intentaran passar per alt qui és l'autor. En canvi quan l'autor és un d'ells, ja hi som, "a bombo i platillo" ho pregonen...\nSi us plau, amb una mica de bonhomia aconseguirem dignificar les persones i a tothom que ha intentat treballar pel gènere que no és tan complicat. Les enveges que se les empassi un altre veí de l'escala que al meu replà estem molt ben avinguts...\nUs deixo l'escrit, gaudiu-lo i si ho trobeu adient, compartiu.\nEtiquetes cant de taverna, Carles Casanovas, Drets d'autor, habanera, habaneras, havanera, havaneres, havanerus\nConec bé el món de la cobla i confirmo tot el que diu en Carles, alhora que em sumo a les seves reivindicacions. Lligant el fil, també hi ha l'Associació d'Intèrprets i Executants (AIE), que vetlla per l'autoria de les interpretacions. Òbviament, com passa amb l'Sgae, la major part del pastís se l'enduen uns quants, i els altres que els bombin. En definitiva, molta paperassa per cobrar quatre miserables euros. L'ofici de músic (de carrer) està molt poc valorat, fins i tot pel mateix col.lectiu però això ja és un altre tema.\n14 de febrer de 2013, a les 1:08


glorieta | Terra, aigua i racons\nCan Torrents de La Roca del Vallès\n4 Març, 2020 23 Novembre, 2019 / Rasola\t/ Deixa un comentari\nAquesta casa es troba a la mateixa plaça que s’obra davant de l’ajuntament, antics jardins de la casa, darrera de la glorieta amb el mateix nom, can Torrents.\nÉs una obra de finals del segle XIX adscrita al corrent noucentista, tot i que el cognom Torrents apareix ja mencionat dins del municipi de la Roca en el fogatge de l’any 1553.\nForma part doncs, d’un seguit de cases de finals del segle XIX i principis del segle XX, de línies modernistes i noucentistes, adaptats al moviment d’estiueig i de segona residència sorgit a l’època.\nRecull del Text : Diputació de Barcelona, Patrimoni Cultural\nCementiri Municipal de Mollet del Vallès\n9 Setembre, 2018 22 Agost, 2018 / Rasola\t/ Deixa un comentari\nCementiri Municipal està dins de la configuració del Parc de la Plana Lledó, és un parc tranquil que combina camins de terra amb pistes asfaltades, aptes per a tothom.\nUs passo informació detallada del Parc La Plana Lledó :\nPer accedir tant al Parc com al Cementiri, l‘entrada principal és l’avinguda del Parc, 2 (parc de la Plana Lledó), on podem deixar el cotxe a l’aparcament que hi ha just davant de l’entrada.\nDes d’aquest punt podrem entrar al Parc i al Cementeri, llocs tant bonics a qualsevol estació de l’any, estan molt cuidats.\nEl primer que veiem és dos camins, que ens portarà fins a una glorieta o al cementiri.\nTambé, tenim un seguit de camins de terra que s’entrecreuen amb les pistes asfaltades.\nEn el mur de l’entrada principal del cementiri, veiem unes inscripcions, a l’esquerra l’any 1853\ni a la dreta l’any1954.\nNo obstant, és un cementeri que no sembla pas que sigui antic, tot el contrari, molt ben cuidat, molt modern i silenci excepcional.\nA la porta d’accés, i en semicírcol disposa d’uns seients per poder esperar la comitiva funerària.\nUs passo altres imatges que estant escenificades al mur de l’entrada :\nDurant els anys 2010 -11, és va procedir a ampliar el Cementiri, us passo una informació al respecta :\nCal dir que també hi ha una segona entrada alternativa per l’avinguda Rivoli, 1.\nNota : No ofereixo fotografies internes del Cementiri, per respecte als difunts.


Els municipis de l'AMB recorren a la justícia contra l'encariment del subministrament d'aigua per part d'Aigües Ter Llobregat\nRedacció | dilluns, 19 de febrer del 2018, a les 15.08\nLes entitats demandants -tots els municipis de l’àrea metropolitana, el Consorci Besòs Tordera i la Federació de Municipis de Catalunya- consideren que l’augment de la tarifa de l’aigua és desproporcionada i injustificada, i recorden que està molt per sobre de l’IPC. Afectarà 116 municipis.\nL’import total de l’increment que aplica l’ATLL pel subministrament d’aigua es pot carregar als pressupostos municipals o bé directament a les factures dels ciutadans. Els municipis es queixen que la pujada es va aprovar al consell d’administració de l’ACA el 28 de desembre, quan la majoria d’ajuntaments havien aprovat els comptes per al 2018.\nA més, denuncien que des que es va privatitzar l’empresa pública Aigües Ter Llobregat el 2012, l’import del rebut de l’aigua ha pujat un 85 %. Però, sobretot, posen sobre la taula que hi haurà de manera imminent la publicació de la sentència del Tribunal Suprem sobre la possible anul·lació del concurs de privatització d’ATLL (Aigües Ter Llobregat) i aquest fet, segons aquestes entitats, portarien a la recuperació de la gestió pública d’ATLL i la fi de pujades pensades a incrementar el marge industrial, els beneficis.\nL’encariment de la tarifa de l’aigua es deu, en part, a la impossibilitat de modificar el contracte de la gestió del servei que presta ATLL arran de la situació política de Catalunya, és a dir, l’aplicació de l’article 155 i a l’absència de govern. De fet, l’exconseller de Territori i Sostenibilitat Josep Rull s’havia compromès fa uns mesos a congelar la tarifa.\nNotícia oberta: Pensions


🔥 Crema sa casa i amenaça de mort als veïns en Gandia\nDetinguda per incendiar una casa després d'amenaçar de mort als seus veïns en Gandia\nEls fets s'han produït cap a les 17.30 hores d'este diumenge\ndilluns, 21 de desembre 2020 - 22:05h\nHan localitzat a la xica darrere del llit | ACN\nAgents de la Policia Nacional han detingut este diumenge en una casa en la localitat de Gandia, en la comarca de la Safor (València), a una xica de 30 anys, com a presumpta autora d'un delicte d'incendi i un altre de trencament de condemna, ja que té una ordre d'allunyament sobre alguns veïns.\nEls fets s'han produït cap a les 17.30 hores quan els agents que feien labors de prevenció han sigut alertats per a que es dirigiren a un carrer de la localitat de Gandia, a on segons alguns veïns eixia fum d'un pis, a demés d'una forta olor.\nImmediatament diferents patrulles s'han dirigit al lloc a on van observar fum eixint d'un pis, pel que ràpidament han cridat a la porta, manifestant la persona que es trobava dins «no obriré, calaré foc a tot l'edifici i els mataré a tots».\nFoguera de troncs i botelles de butà\nDavant tals circumstàncies i per a salvaguardar tant la integritat de la inquilina, com la de la resta de veïns, els agents han entrat en la casa, eixint una gran quantitat de fum que dificultava la visió i respiració dels policies, que han localitzat en la cuina una foguera de troncs al costat de dos botelles de butà i un moble de fusta totalment calcinat. Mentres uns agents intentaven sufocar el foc, uns altres han comprovat la resta de la casa, localitzant a una xica darrere del llit en una de les habitacions, que ha sigut evacuada i detinguda com a presumpta autora d'un delicte d'incendi.\nFinalment s'ha presentat un indicatiu de bombers que s'ha fet càrrec de l'incendi i un dels agents ha hagut de ser atés per inhalació de fums. Com a conseqüència de les investigacions fetes posteriorment, s'ha pogut comprovar que esta dona tenia en vigor una ordre d'allunyament sobre alguns dels veïns de la finca, per això també se li imputa un delicte de trencament de mesura cautelar.\nLa detinguda, amb numerosos antecedents policials, ha passat a disposició judicial, decretant-se el seu ingrés en la presó.\n"Actualització: Mor la dona que van atropellar en Xàtiva" "Incendi en la planta de pediatria de l'Hospital General d'Alacant"


GERMANDAT SANT JOAN BAPTISTA ©2008 - ÍNDEX\nInici Contactar Mapa web\nHistòria de la Germandat\nCarta Dr. Martí Pujol\nCarta Dr. Antoni Salvador\nPreus / Tarifes\nLa Germandat - Presentació\nEscrit de comiat del President sortint de la Germandat, Martí Pujol\nBenvolguts/des socis/sòcies de la Germandat Sant Joan Baptista,\nAra fa 12 anys vaig accedir a la presidència d’aquesta entitat. Durant aquest temps he buscat sempre el bé de l’entitat. He treballat amb les direccions generals, els companys de les diferents juntes directives de la Germandat que s’han anat succeint i els òrgans administratius i financers de Germandat i Hospital de Sant Celoni per aconseguir millores en prestacions i qualitat assistencial; en atenció al client i reclamacions; en atenció telefònica; en solvència i transparència financera; etc. En cas d’alguna desavinença he procurat sempre buscar enteses positives. Demano disculpes si en algun moment algun soci s’ha sentit ofès per una meva actuació.\nVull agrair el suport a la Germandat Sant Joan Baptista dels dos Directors generals que he conegut, Dr Rafael Gotsens i Dr. Jordi Roca. També vull agrair la feina feta per tots els companys de les diferents juntes directives que s’han anat succeint amb relleus a la vicepresidència, secretaria i vocalies.\nEn l’última Assemblea General ordinària del 17 de juny de 2020, feta en modalitat telemàtica per motiu de la pandèmia de la Covid-19, ja vaig comunicar que el meu càrrec finalitzava reglamentàriament el dia 27 de juny i que es tenia de procedir a la renovació de la Junta Directiva.\nDonat que la nova Junta Directiva s’ha constituït majoritàriament amb persones que ja formaven part de l’última junta presidida per mi mateix, em permeto la llicència de fer una petita presentació:\nLa nova Presidència va a càrrec de la Sra. Imma Luengo Anfrons, llicenciada en dret per la UAB, sòcia de l’Assessoria Fiscal-Laboral i Comptable LEGA SISTEMES S.L. i vicepresidenta de l’Associació Neurològica Baix Montseny. La Sra. Luengo era, fins el mes de juny, la vicepresidenta de la nostra entitat. Vull agrair-li la seva bona disposició per acceptar el càrrec en un moment complicat sense Director general, amb tota la problemàtica de la COVID i una colla de reptes interns per resoldre.\nLa Vicepresidència recau en la Sra. Anna Anglisano Roca que era vocal de l’última Junta Directiva. El Secretari continua sent el Sr. Jordi Deumal Jo. La Sra. Maria Llavina Esteve i la Sra. Marta Pujol Mogas continuen de Vocals. Finalment el Sr. Jeroni Becerra Ramos s’incorpora a la nova Junta com a Vocal per tal de completar els 6 membres reglamentaris.\nA tots ells moltes gràcies per acceptar desinteressadament els càrrecs.\nAmb aquest escrit de comiat desitjo a la nova Junta Directiva molts èxits en la gestió de la nostra entitat. Tindran el meu recolzament i, estic segur, el de tots els socis en el que faci falta.\nMartí Pujol Forn\nDr. en Farmàcia Sant Celoni, novembre 2020\nDescarregui els resultats de l'enquesta de Satisfacció 2017\nDescarregui el Qüestionari de Salut\nHORARI TELEFÒNIC DE PROGRAMACIÓ DE CONSULTES:\nDe dilluns a dijous de 10 a 13 h i de 15 a 18:30 h.\nEl divendres de 10 a 14 h.\n93 848 67 60\nHORARI PRESENCIAL DE PROGRAMACIÓ DE CONSULTES:\nDe dilluns a dijous de 9 a 13 h i de 15 a 19 h.\nEl Divendres de 9 a 14 h.\nHORARI DOFICINA DATENCIÓ AL SOCI:\nMatins de dilluns a divendres de 10 a 14 h.\nTardes de dilluns i dimecres de 15 a 17 h.\n93 510 81 00\nDiputació, 34 Edifici de lhospital de Sant Celoni - 08470 Sant Celoni (Barcelona) Tel. 93 867 03 17 - Fax 93 867 23 11 - germandat@hsceloni.cat\nPolítica de privacitat - Mapa Web - Disseny web


Catalunya perd poblaci� a causa de la crisi\n687 lectures 1 Comentari Imprimir Enviar notícia +A\n19/07/2012 Catalunya perd poblaci� a causa de la crisi\nEl saldo migratori del 2012, en sis mesos ja supera el de tot el 2011\nCada dia s�n m�s els immigrants que decideixen retornar al seu pa�s degut a la crisi econ�mica. En nom�s sis mesos el saldo migratori (la difer�ncia entre la gent que arriba i la que marxa) ha tingut un resultat negatiu de 37.178 persones.\nAquesta xifra, que surt de les 87.655 persones que han deixat el pa�s i dels 50.477 immigrants que han arribat, ja �s superior al saldo migratori de tot el 2011, que va ser de 36.313 persones. Per demarcacions, a Barcelona el saldo negatiu �s el m�s elevat amb 33.360 persones, seguit de Girona, amb m�s de 2.000, Tarragona, que supera el miler i Lleida, amb 360 persones.\nAquesta tend�ncia ha provocat que per primera vegada el creixement de la poblaci� catalana s’estigui frenant des del comen�ament del nou mil•leni. Segons l’INE, la poblaci� de Catalunya a l’1 de juliol passat era de 7.289.800 milions d’habitants, quan fa un any superava per poc els 7,3 milions de persones. X (1 en total)\tOpini sobre la not�cia que acaba de llegir.\nel nom\t19/07/2012 15:59\tAixò no és res amb la que està caient. En aquesta noticia no ho especifica però d'aquests 87.655 persones unes 8.000 són nacionals (de les que tenen una gran formació acadèmica i d'idiomes, o sigui una gran pèrdua) i la resta seran immigrants llatinoamericans ja que els magribins no se'n van per res del món. A mi el que m'inquieta més de tot plegat són les 50.477 persones que han arribat en aquests 6 primers mesos, com pot continuar venint tantísima gent en mig any? per què no es controla més la entrada d'immigrants i més ara que no hi ha feina?hi ha un 20% de desocupació!\t687 lectures 1 Comentari Imprimir Enviar notícia +A\nResultats\t218 vots\t2


Fer-se soci – Societat Aliança Palmarenca\nLa quota de soci està establerta en 30 € l’any.\nQuota de soci major de 65 anys: 25 € l’any.\nQuota de soci jove (fins 25 anys): 10 € l’any.\nDiada del soci:\nEls socis tenen dret a entrada gratuïta a l’obra de teatre que es representa en motiu de la Diada, així com al pica-pica que se serveix en acabat.\nA més a més, com que l’Aliança forma part de la Federació d’Ateneus de Catalunya (FAC), això permet que els socis i sòcies de la Societat Aliança Palmarenca gaudeixin d’aquests avantatges: https://www.ateneus.cat/avantatges-pels-socis/ .\nEn formalitzar el tràmit per a associar-se a la Societat Aliança Palmarenca, els socis rebran un carnet que els identifica.\nFORMALITZAR LA PETICIÓ\nSi voleu associar-vos a la Societat Aliança Palmarenca podeu enviar un correu a info@aliançapalmarenca.cat o bé emplenar aquest formulari. Us respondrem amb les instruccions per formalitzar el tràmit.


Qingdao Bedom Apartment Nalu Bay Qingdao Xina - Ofertes d'hotels amb els MILLORS DESCOMPTES EN LÍNIA\nNo.1288 Binhai Avenue, Jiaonan, Qingdao, Xina, 266400 - Veure al mapa\nEstàndard amb vista al jardí - 1 llit tipus king (Standard Garden View - 1 King Bed)\nSuite Doble amb balcó i vista sobre el mar (Sea View Double Suite with Balcony)\nBarri Jiaonan Huangdao Jiaonan Shinan Shinan Laoshan Licang Huangdao Huangdao Shinan\nQingdao Bedom Apartment Nalu Bay, ubicat a Jiaonan, Qingdao, és una destinació popular per a viatgers. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Els visitants d'aquest hotel, poden gaudir d'anar a les atraccions més importants de la ciutat: Jianlian Clinics, Lianghecun Clinic, ZhuHai TeSe XiaoChi Jie.\nAprofiti's de la riquesa de serveis i avantatges d'aquest hotel de Qingdao. A l'hotel s'hi pot gaudir d'unes comoditats de primera classe com Wi-Fi gratuït en totes les habitacions, express check-in/check-out, magatzem d'equipatge, Zones públiques amb Wi-Fi, aparcament de cotxes.\nL'hotel compta amb 50 precioses habitacions, i totes inclouen televisió de pantalla plana, mirall, escala, sofà, tovalloles. A més, l'oci que l'hotel ofereix assegurarà que tengui molt a fer durant el dia. Si buscau un allotjament còmode i adequat a Qingdao, faci de Qingdao Bedom Apartment Nalu Bay la vostra llar.\nEstàndard amb vista al jardí - 1 llit tipus king


‘La Maison Citroën’ de París, un nou concepte de punt de venda urbà - Interfren - Concessionari oficial Citroën a Figueres, Girona\nCitroën ha obert a París, al número 39 del carrer Saint-Didier, el seu nou concepte de punt de venda urbà: ‘La Maison Citroën’. Amb la mateixa imatge dels estands de la marca als últims salons de l’automòbil, reflecteix a la perfecció la promesa ‘Be Different, Feel Good’ de Citroën.\nEn un acollidor espai de 150 m2, que trenca amb els codis de la distribució automobilística tradicional, la marca convida els visitants a viure una experiència que combina el físic i el digital, i inscriu aquest nou concepte de punt de venda en el que podríem anomenar l’era ‘phygital’, amb un recorregut que té lloc en tres fases.\nAttract, per atreure el públic. Gràcies a la seva façana vidrada, que permet veure l’interior, ofereix un look original amb un atractiu que es reforça amb una pantalla vertical gegant.\nDisplay, per oferir tot l’univers de la marca en una visita fluïda i lúdica. El client disposa d’una taula tàctil per configurar la gamma, el Citroën Wall; al centre de La Maison hi ha el Cafè André, que convida a una pausa, mentre que la zona d’espera permet relaxar-se; es pot visitar el museu virtual, el Citroën Origins, mitjançant una pantalla tàctil específica, i es completa l’oferta amb la presència de diversos vehicles exposats.\nConfigure & Sale, per acompanyar la venda d’una forma única i amigable. La disposició de l’espai facilita el recorregut del visitant, amb el Saló de Venda sense mampares on, al voltant d’una taula, s’acaben els detalls de la compra. La tenda Le Petit Citroën permet adquirir una mica de la història de la marca, amb una àmplia varietat de miniatures, entre d’altres.


Arriben els primers usuaris a la novena planta de la residència de La Bonanova - Consell de Mallorca\nVés enrere Arriben els primers usuaris a la novena planta de la residència de La Bonanova\nArriben els primers usuaris negatius en coronavirus a la novena planta de la residència de La Bonanova.\nS'ha treballat a contra rellotge per tenir les habitacions a punt.\nEls usuaris tindran tots els serveis propis d'una residència.\nDes de l'IMAS s'han contractat treballadors per poder donar aquest servei.\nArriben els primers usuaris a la novena planta de la residència de La Bonanova\nL’IMAS ha habilitat aquest nou espai per a acollir residents d’altres centres de majors i ingressos d’urgència negatius en COVID-19.\nL’Institut Mallorquí d’Afers Socials (IMAS) en coordinació amb la Conselleria de Salut ha començat el trasllat dels primers usuaris que ocuparan la novena planta de la residència de La Bonanova. La institució ha accelerat la posada en marxa d’aquest espai, prevista pel mes de juny, amb la intenció de millorar l’atenció a les persones majors negatives en coronavirus i que residien a altres centres o que han hagut d’ingressar dins la xarxa assistencial amb caràcter d’urgència.\nEn tots els casos se segueix el mateix protocol; la Conselleria de Salut fa una proposta d’ingrés de pacients negatius que es traslladen des d’hospitals d’atenció intermèdia, altres residències o nous ingressos d’urgència i és l’IMAS qui ha de donar el vist i plau segons les places disponibles. En total la novena planta de La Bonanova tindrà una capacitat per a acollir fins a 68 usuaris, i en aquesta primera fase s'han habilitat per a 17 persones.\nEn aquest sentit Javier de Juan, conseller de Drets Socials i president de l’IMAS, ha explicat que “s’ha fet un esforç per adaptar amb urgència aquest espai”. Ha afegit que “la planta s’anirà obrint segons les necessitats que es detectin i en un principi s’habiliten 17 habitacions individuals”. De Juan ha detallat que “per poder atendre aquests 17 primers residents l’IMAS ha fet 12 noves contractacions entre tècnics, cuidadors d’atenció directa i personal de servei”.\nEls primers ingressos han estat els de dues persones derivades de l’hospital Sant Joan de Déu on varen ser traslladades després de tancar el centre Son Ametler on residien fins fa uns dies. Es tracta de dues dones de 71 i 89 anys que, com la resta dels ingressos que s’aniran incorporant durant la jornada d’avui se’ls ha practicat el test del coronavirus i han donat negatiu.\nLa reforma de la novena planta de La Bonanova s’inclou dins la primera fase de modernització de la residència, que adequa el centre a la normativa vigent. L’antiga planta s’ha dividit en dues ales i un espai central, amb noves zones comunes. Igualment, s’han creat 34 habitacions que podran ser doble o individuals depenent de les necessitats dels usuaris.\nTotes les habitacions disposen de sortides d’oxigen i bany accessible. Les zones com partides conten amb un menjador, una sal d’estar, dos banys geriàtrics, un espai aper rebre les visites dels familiars i un altre destinat a fisioteràpia i teràpia ocupacional.


Segones jornades solidàries amb els refugiats per conscienciar la\nSegones jornades solidàries amb els refugiats per conscienciar la població\n10 de setembre, 2018\nLes segones jornades solidàries amb els refugiats, organitzades pel col·lectiu Obrim-los, obrim-les, es dedicarà a conscienciar sobre els conflictes i les situacions que viuen les persones migrants i els refugiats. Durant tot el cap de setmana hi haurà actes en diversos indrets de la Massana.\nLa segona edició és conseqüència de l'èxit que va tenir la iniciativa l'any passat.\nEn aquesta ocasió diversos testimonis plantejaran experiències personals sobre les situacions que han d'afrontar els refugiats. Hi haurà xerrades, actuacions musicals i cinefòrum, amb la projecció del documental "Tarajal", al teatre de les Fontetes, dissabte a la tarda.\nLa conscienciació és bàsica per sensibilitzar la societat i en aquest sentit els organitzadors creuen que encara queda molt per fer. Tot i això, el membre del col·lectiu, Ianis Herreram reconeix que a Andorra s'ha avançat, com ho demostra l'acollida de dues famílies de refugiats.\nLa recaptació que s'aconsegueixi els dos dies, per exemple amb els dinars solidaris a un preu de 5 euros, es destinaran a tres ONG que treballen sobre el terreny assistint els refugiats.\nL'any passat hi van participar unes 400 persones i es van recaptar 2.000 euros.\nEls primers refugiats arribaran les properes setmanes